tripathysagar/odia_wiki huggingface dataset:
ଗିଡନ୍ ସଣ୍ଡ୍‌ବ୍ୟାକ୍  (ଏପ୍ରିଲ୍ ୨୪, ୧୮୮୦ - ଜୁନ୍ ୨୧, ୧୯୫୪) ଜଣେ ସ୍ୱେଡିଶ୍-ଆମେରିକୀୟ ଇଲେକ୍ଟ୍ରିକାଲ୍ ଇଞ୍ଜିନିୟର୍ ଥିଲେ  । ସେ ଜିପର୍ ବା ଚେନ୍ ତିଆରି କରିଥିବା ହେତୁ ଜଣାଶୁଣା । ପୃଷ୍ଠଭୂମି ସ୍ୱିଡେନ୍‌ର ଏକ ଚାଷବହୁଳ ଅଞ୍ଚଳରେ ଓଟ୍ଟୋ ଫ୍ରେଡ୍ରିକ୍ ଗିଡନ୍ ସଣ୍ଡ୍‌ବ୍ୟାକ୍ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜୋନାସ୍ ଓଟ୍ଟୋ ମାଗ୍ନୁସନ୍ ସଣ୍ଡ୍‌ବ୍ୟାକ୍ ଜଣେ ଉନ୍ନତ ଚାଷୀ ଥିଲେ । ତାଙ୍କ ମାତାଙ୍କ ନାମ ହେଉଛି କ୍ରିଷ୍ଟିନା କାରୋଲିନା କ୍ଲାସ୍‌ଡୋଟ୍ଟର୍ । ସ୍ୱିଡେନ୍‌ରେ ଶିକ୍ଷା ସମାପ୍ତ ପରେ ସେ ଜର୍ମାନୀ ଯାଇ ବିଙ୍ଗେନ୍-ଆମ୍-ରେଇନ୍‌ସ୍ଥିତ ପଲିଟେକ୍ନିକ୍ ବିଦ୍ୟାଳୟରେ ପଢ଼ିଲେ । ୧୯୦୩ରେ ସେ ଇଞ୍ଜିନିୟର୍ ପରୀକ୍ଷା ଦେଲେ । ୧୯୦୫ରେ ସେ ଯୁକ୍ତରାଷ୍ଟ୍ର ଆମେରିକାକୁ ସ୍ଥାନାନ୍ତରିତ ହେଲେ । ଚାକିରୀ ଜୀବନ ୧୯୦୫ରେ ଗିଡନ୍ ସଣ୍ଡ୍‌ବ୍ୟାକ୍ ପେନ୍‌ସିଲ୍‌ଭାନିଆର ଏକ କମ୍ପାନୀରେ କାର୍ଯ୍ୟ କରିବା ଆରମ୍ଭ କଲେ । ୧୯୦୬ରେ ସଣ୍ଡ୍‌ବ୍ୟାକ୍ ୟୁନିଭର୍ସାଲ୍ ଫାଷ୍ଟେନର୍ କମ୍ପାନୀ, ହୋବୋକେନ୍, ନ୍ୟୁ ଜର୍ସୀରେ ନିଯୁକ୍ତି ପାଇଲେ । ୧୯୦୯ରେ ସଣ୍ଡ୍‌ବ୍ୟାକ୍ ସ୍ୱେଡିଶ୍ ଜନ୍ମିତ ପିଟର୍ ଆରୋନ୍‌ସନ୍‌ଙ୍କ କନ୍ୟା ଏଲ୍‌ଭିରା ଆରୋନ୍‌ସନ୍‌ଙ୍କୁ ବିବାହ କଲେ । ପରେ ସେ ୟୁନିଭର୍ସାଲ୍ ଫାଷ୍ଟେନର୍‌ର ମୁଖ୍ୟ ଡିଜାଇନର୍ ପଦବୀକୁ ପଦୋନ୍ନୀତ ହେଲେ । ୧୯୦୬ରୁ ୧୯୧୪ ଭିତରେ ସେ ଜିପର୍ ତିଆରିରେ ଅନେକ ଉନ୍ନତିମୂଳକ କାର୍ଯ୍ୟ କରିଥିଲେ ।ଏଲିଆସ୍ ହୋୱେ, ମାକ୍ସ୍ ଉଲ୍‌ଫ୍ ଏବଂ ହ୍ୱିଟ୍‌କମ୍ବ୍ ଜୁଡ଼୍‌ସନ୍‌ଙ୍କ କାର୍ଯ୍ୟକୁ ସେ ଆଗକୁ ବଢ଼ାଇଥିଲେ । ୧୯୧୭ ଜିପର୍ ପେଟେଣ୍ଟ୍ ୧୯୧୭ ଗିଡନ୍ ସଣ୍ଡ୍‌ବ୍ୟାକ୍ ପେଟେଣ୍ଟ୍  (୧୯୧୪ରେ ଆବେଦିତ, ୧୯୧୪ରେ ପ୍ରଦତ୍ତ): ନାଗରିକତ୍ୱ ଓ ମୃତ୍ୟୁ ସଣ୍ଡ୍‌ବ୍ୟାକ୍ ଜିପର୍ ତିଆରି କରିବା ଯନ୍ତ୍ର ମଧ୍ୟ ଉଦ୍ଭାବନ କରିଥିଲେ  । କାନାଡ଼ୀୟ କମ୍ପାନୀକୁ ବାରମ୍ବାର ଯାତ୍ରା କରୁଥିଲେ ମଧ୍ୟ ସେ ପେନ୍‌ସିଲ୍‌ଭାନିଆରେ ରହୁଥିଲେ ଓ ଆମେରିକାର ନାଗରିକ ଥିଲେ । ସେ ରୟାଲ୍ ସ୍ୱେଡିଶ୍ ଏକାଡେମୀ ଅଫ୍ ଇଞ୍ଜିନିୟରିଙ୍ଗ୍ ସାଇନ୍‌ସେସ୍ଦ୍ୱାରା ୧୯୫୧ରେ ସ୍ୱର୍ଣ୍ଣ ପଦକ ପ୍ରାପ୍ତ ହୋଇଥିଲେ । ସଣ୍ଡ୍‌ବ୍ୟାକ୍ ୧୯୫୪ରେ ହୃଦୟ ରୋଗରେ ମିଡ୍‌ଭିଲ୍, ପେନ୍‌ସିଲ୍‌ଭାନିଆରେ ମୃତ୍ୟୁବରଣ କରିଥିଲେ । ୨୦୦୬ରେ ନାସ୍‌ନାଲ୍ ଇନ୍‌ଭେଣ୍ଟର୍ସ୍ ହଲ୍ ଅଫ୍ ଫେମ୍‌ରେ ଜିପର୍ ଉଦ୍ଭାବନ ପାଇଁ ଗିଡନ୍ ସଣ୍ଡ୍‌ବ୍ୟାକ୍‌ଙ୍କ ନାମ ଯୋଡ଼ାଯାଇ ତାଙ୍କୁ ସମ୍ମାନିତ କରାଗଲା ।
ନୂଆ ବୋଉ, ୯ ମାର୍ଚ୍ଚ ୧୯୬୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।ପ୍ରଭାତ ମୂଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ନୂଆ ବୋଉରେ ୭୦ ଦଶକର ପାରମ୍ପରିକ ଗ୍ରାମର ସାମାଜିକ ଓ ଅର୍ଥନୈତିକ ବ୍ୟବସ୍ଥା କାହାଣୀରେ ପ୍ରଦର୍ଶିତ ହୋଇଛି ।
ଗ୍ରେଗୋରୀ ପାଞ୍ଜି ଅନୁସାରେ ୨୦ ଜାନୁଆରୀ ବର୍ଷର ୨୦ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୪୫ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୪୬ ଦିନ   । ଜନ୍ମ ୧୯୦୧   ବିଚ୍ଛନ୍ଦଚରଣ ପଟ୍ଟନାୟକ, ଓଡ଼ିଆ ସାହିତ୍ୟିକ  (ମୃତ୍ୟୁ: ୧୯୬୧) ୧୯୩୮   ପ୍ରଣବ ପଟ୍ଟନାୟକ, ଜୟଦେବ ପୁରସ୍କାର ପ୍ରାପ୍ତ ଗାୟକ ୧୯୪୦   ହରିହର ମିଶ୍ର, ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ସାହିତ୍ୟିକ ୧୯୪୯   ଅଜିତ ଦାସ, ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ଅଭିନେତା ଓ ନାଟ୍ୟଗୁରୁ  (ମୃତ୍ୟୁ: ୧୩ ସେପ୍ଟେମ୍ବର ୨୦୨୦) ମୃତ୍ୟୁ ଘଟଣାବଳୀ ୧୯୩୬   ଏଡୱାର୍ଠ-ଅଷ୍ଟମ ଇଂଲଣ୍ଡର ରାଜାଭାବେ ଅଭିଷିକ୍ତ। ୧୯୮୬   ଆମେରିକାରେ ମାର୍ଟିନ ଲୁଥର କିଙ୍ଗଙ୍କ ଜନ୍ମ ଦିବସକୁ ଜାତୀୟ ସ୍ଥରରେ ଛୁଟିଦିନ ଘୋଷଣା । ୧୯୮୮   ଆଣ୍ଡ୍ୟୁ ହଫମ୍ୟାନ୍ ସ୍କେଟିଂରେ ବିଶ୍ୱ ରେକର୍ଡ । ୧୯୯୦   ମହାକାଶ ଯାନ କଲମ୍ବିଆ-୧୦ ଅବତରଣ । ୧୯୯୩   ବିଲ କ୍ଲିଣ୍ଟନ ଆମେରିକାର ୪୨ତମ ରାଷ୍ଟ୍ରପତି ଭାବେ ଶପଥ ଗ୍ରହଣ।
ତୋ ' ପାଇଁ ଫେରିବି ରହିଲା ରାଣ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଦିଲ୍ଲୀପ ଦାସ । ବି ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ଚିତ୍ରନାଟ୍ୟ ଲେଖିଥିଲେ ଦେବଦୀଦତ୍ତ ମହାନ୍ତି । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଲିପ୍ସା ମିଶ୍ର ଓ ବିକ୍ରମ ମହାନ୍ତି । ଦିବ୍ୟାଶା, ଅଂଶୁମାନ, ଉଷସୀ ମିଶ୍ର, ଶକ୍ତି ବରାଳ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଲିପ୍ସା ମିଶ୍ର ବିକ୍ରମ ମହାନ୍ତି ଅଂଶୁମାନ ଦିବ୍ୟାଶା ଉଷସୀ ମିଶ୍ର ଶକ୍ତି ବରାଳ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଦେଦୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ନେହା ନିହାରିକା କର, ସତ୍ୟଜିତ ପ୍ରଧାନ, ହ୍ୟୁମାନ ସାଗର, ଶୀତଲ କବି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୩ ମସିହାର ଜୁନ ୧୮ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସରେ ମୁକ୍ତିଲାଭ କରିଥିଲା ।
ମୁଆଁ ଗଡ଼ା ଓଡ଼ିଶାର ଏକ ଲୋକ ପ୍ରଥା ସାଧାରଣତଃ ଓଡ଼ିଶାର ପୁରପଲ୍ଲୀରେ ଦେଖାଯାଏ । କଥା କହିବା ଆରମ୍ଭ କରିନଥିବା ପିଲାଙ୍କ ପାଟି ଫିଟାଇବା ପାଇଁ ଏପରି ଏକ ବିଶ୍ୱାସର ଆଶ୍ରୟ ନିଆଯାଏ । ବିଧି ଛୁଆର ଦୁଇ ବର୍ଷ ବେଳକୁ ଛୁଆଠାରେ ବାକ୍ ବିକାଶ ବିଳମ୍ବ ଥିଲେ ପରିବାର ଲୋକେ ଚିନ୍ତାରେ ପଡ଼ନ୍ତି । କୌଣସି ହାଟ ପାଳି ଦିନ ଶୁଦ୍ଧପୂତ ହୋଇ ପରିବାର ଲୋକେ ପାଖ ହାଟକୁ ଯାନ୍ତି । ହାଟରେ ଗୁଡ଼ିଆ ପସରାମାନ ଖୋଲା ହୋଇ ମୁଆଁ ବିକ୍ରି ହେଉଥାଏ । ସେଇଠି ଗୋଟିଏ ମୁଆଁ କିଣି ପାଖ ମନ୍ଦିରରେ ପୂଜାର୍ଚ୍ଚନା କରି ସେହି ହାଟ ବାଲିରେ ତଳେ ଗଡ଼ାଇ ଦିଅନ୍ତି । ତାପରେ ସେହି ମୁଆଁକୁ ଆଣି ଛୁଆକୁ ଗୋଟା ଖାଇବାକୁ ଦିଆଯାଏ । ମୁଆଁ ଖାଇବାର କିଛି ଦିନ ପରେ ପିଲାଠାରେ କଥା କହିବା ଦେଖାଯାଏ । ହାଟରେ ଗଡାଇବା ଉଦ୍ଦେଶ୍ୟ ହେଉଛି ହାଟରେ ଘୋ..ଘା.. ବେଶିଥାଏ । ଧ୍ୱନି ପ୍ରଦୂଷଣ ସ୍ଥାନରେ ମୁଆଁ ଗଡ଼ିଥିବାରୁ ସେଥିରେ ଧ୍ୱନି ମନ୍ତୁରିତ ହୋଇଥିବାର ବିଶ୍ୱାସ କରାଯାଏ । ସେହି ମୁଆଁକୁ ଖାଇଲେ ଧ୍ୱନି ମୁଖ ମଧ୍ୟକୁ ପ୍ରବେଶ କରିଥାଏ ଏବଂ ବାକ୍ୟ ଆକାରରେ ବାହାରିଥାଏ । ଦେଖାଯାଏ କେତେକାଂଶରେ ସଫଳତା ମିଳେ । ଏପରି ବିଶ୍ୱାସର ବାକ୍ ସମାଧାନ ହେବାରେ କୌଣସି ନିଶ୍ଚିତତା ନାହିଁ । ଉପାୟ ଶୁନ୍ୟ ହୋଇ ପରିବାର ଏପରି ଏକ ବିଶ୍ୱାସର ଆଶ୍ରୟ ନିଏ ।
ଏକ ନାଟାଲିଜୁମାବ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଟାଇସାବ୍ରି, ହେଉଛି ଏକ ଔଷଧ ଯାହା ମଲ୍ଟିପ୍ଲ ସ୍କ୍ଲେରୋସିସ  (ଏମ୍ଏସ୍) ଏବଂ କ୍ରନ୍ ରୋଗ  (ସିଡି)ର ଚିକିତ୍ସା ପାଇଁ ବ୍ୟବହୃତ ହୁଏ  । ଏମଏସ ପାଇଁ ଏହା କ୍ଲିନିକାଲି ଆଇସୋଲେଟେଡ ସିଣ୍ଡ୍ରୋମ, ରିଲାପ୍ସିଙ୍ଗ ରେମିଟିଙ୍ଗ ରୋଗ ଏବଂ ସକ୍ରିୟ ସେକଣ୍ଡାରୀ ପ୍ରଗତିଶୀଳ ରୋଗ ପାଇଁ ବ୍ୟବହୃତ ହୁଏ । ସିଡି ପାଇଁ ଏହା ବ୍ୟବହୃତ ହୁଏ ଯେତେବେଳେ ଅନ୍ୟ କୌଣସି ଚିକିତ୍ସା ଫଳପ୍ରଦ ହୁଏ ନାହିଁ । ଏହା ପ୍ରତି ୪ ସପ୍ତାହରେ ଥରେ ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୂତ୍ରନଳୀ ସଂକ୍ରମଣ, ଗଳା ପ୍ରଦାହ, ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଅଇ, ଗଣ୍ଠି ଯନ୍ତ୍ରଣା ଏବଂ ଥକାପଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ରୋଗ୍ରେସିଭ ମଲ୍ଟିଫୋକାଲ୍ ଲ୍ୟୁକୋଏନସେଫାଲୋପାଥି  , ହର୍ପିସ ଏନସେଫାଲାଇଟିସ୍, ଯକୃତ ସମସ୍ୟା, ଆନାଫାଇଲାକ୍‌ସିସ, କମ୍ ପ୍ଲାଟେଲେଟ୍ ଏବଂ ସଂକ୍ରମଣ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଶ୍ୱେତ ରକ୍ତ କଣିକା ଉପରେ ଥିବା ୪ ୧  ( 4 1) ଇଣ୍ଟେଗ୍ରିନ ନାମକ ଏକ ପ୍ରୋଟିନ୍ ସହିତ ସଂଲଗ୍ନ ହୋଇ ପ୍ରଦାହ ପ୍ରଦାହ କମେଇଦିଏ  । ୨୦୦୪ ମସିହାରେ ଆମେରିକାରେ ଏବଂ ୨୦୦୬ରେ ୟୁରୋପରେ ନାଟାଲିଜୁମାବ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏକ ମାତ୍ରା ଔଷଧର ମୂଲ୍ୟ ୨୦୨୧ ମସିହାରେ ପ୍ରାୟ ୭,୮୦୦ ଡଲାର ଥିଲା ।
ଫୁଲପୁର, ଆଲ୍ଲାହାବାଦ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଆଲ୍ଲହବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଫୁଲପୁର, ଆଲ୍ଲାହାବାଦ ୨୬.୦୮୪୬ ଉତ୍ତର ଅକ୍ଷାଂଶ ଓ ୮୨.୮୬୯୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୭୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫୁଲପୁର, ଆଲ୍ଲାହାବାଦ ସହରର ମୋଟ ଜନସଂଖ୍ୟା ୨୧୦୬୬ ଅଟେ । ସେଥି ମଧ୍ୟରୁ ୫୩.୫୯% ଜଣ ପରୁଷ ହୋଇଥିବା ବେଳେ ୪୬.୪୧% ଜଣ ନାରୀ ଅଟନ୍ତି । ଫୁଲପୁର, ଆଲ୍ଲାହାବାଦର ସାକ୍ଷରତା ହାର ୬୦.୨୪% ଅଟେ । ଏହା ଜାତୀୟ ହାରଠାରୁ ୪.୬୦% ପ୍ରତିଶତ କମ ଅଟେ । ସେଥିରୁ ୩୭.୫୫% ପ୍ରତିଶତ ପୁରୁଷ ଓ ୨୨.୬୯% ନାରୀ ଅଟନ୍ତି । ୧୭.୨୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଫୁଲପୁର, ଆଲ୍ଲାହାବାଦର ସରକାରୀ ଭାଷା ଅଟେ ।
ବୀଡ଼ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ବିଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବୀଡ଼ ୧୬.୬୪୮୨ ଉତ୍ତର ଅକ୍ଷାଂଶ ଓ ୭୪.୧୨୯୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୭୩୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବୀଡ଼ ସହରର ମୋଟ ଜନସଂଖ୍ୟା ୧୩୮୦୯୧ ଅଟେ । ସେଥି ମଧ୍ୟରୁ ୫୧.୯୯% ଜଣ ପରୁଷ ହୋଇଥିବା ବେଳେ ୪୮.୦୧% ଜଣ ନାରୀ ଅଟନ୍ତି । ବୀଡ଼ର ସାକ୍ଷରତା ହାର ୭୨.୨୬% ଅଟେ । ଏହା ଜାତୀୟ ହାରଠାରୁ ୭.୪୨% ପ୍ରତିଶତ ଅଧିକ ଅଟେ । ସେଥିରୁ ୪୦.୭୬% ପ୍ରତିଶତ ପୁରୁଷ ଓ ୩୧.୫୦% ନାରୀ ଅଟନ୍ତି । ୧୪.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ବୀଡ଼ର ସରକାରୀ ଭାଷା ଅଟେ ।
ଘିକୁଆଁରୀ  ( ଅଥବା ) ଏକ ସରସ ଉଦ୍ଭିଦ ଶ୍ରେଣୀ  । ପ୍ରଥମ ଶତାବ୍ଦୀରୁ ଏହି ଶ୍ରେଣୀର ଉଦ୍ଭିଦଟି ଭେଷଜ ଔଷଧ ତିଆରିରେ ଲାଗେ ବୋଲି ବାରମ୍ବାର ଲେଖାରେ ଦେଖିବାକୁ ମିଳିଥାଏ । ଘିକୁଆଁରୀରୁ ବାହାରୁଥିବା ରସ ଆଦି ଏହାର ପୁନର୍ଯୌବନ ଲାଭକାରୀ, ଆରୋଗ୍ୟକାରୀ, ସୁଖକାରୀ ଗୁଣ ଥିବା ନାମରେ ଲୋକଙ୍କୁ ବତାଇ ବିଭିନ୍ନ ଅଙ୍ଗରାଗ ଓ ବିକଳ୍ପ ଚିକିତ୍ସା ପଦ୍ଧତିରେ ଲାଗିଥାଏ । ତେବେ ମିଳିଥିବା ପ୍ରମାଣ ଅନୁସାରେ ଘିକୁଆଁରୀର ଉତ୍ପାଦରେ କୌଣସି ରୋଗନାଶକାରୀ ଓ ଅଙ୍ଗରାଗକାରୀ ଗୁଣ ଥିବା ବାରମ୍ବାର ପରୀକ୍ଷାରେ ଓଲଟା ଫଳ ଦେଇଛି ।
ସେର୍ଟାକୋନାଜୋଲ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଏରଟାକ୍ଜୋ ଏହାର ଏକ ବିକ୍ରୟ ନାମ, ହେଉଛି ଏକ କବକରୋଧୀ ଔଷଧ ଯାହା ଖେଳୁଆଡ଼ ପାଦ, ଡର୍ମାଟୋଫାଇଟୋସିସ ବା ରିଙ୍ଗୱର୍ମ, ପିଟିରିଆସିସ ଭର୍ସିକଲର୍ ଏବଂ ଚର୍ମର କ୍ୟାଣ୍ଡିଡିଆସିସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ସଂକ୍ରମିତ କ୍ଷେତ୍ରରେ ଏହା ପ୍ରତିଦିନ ଦୁଇଥର ୪ ସପ୍ତାହ ପାଇଁ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ଚର୍ମ, ଚର୍ମ ଜ୍ୱାଳା ଏବଂ ଚର୍ମ ପ୍ରଦାହ ହୋଇପାରେ । ଆଲର୍ଜି ପ୍ରତିକ୍ରିୟା ମଧ୍ୟ ହୋଇପାରେ । ଏହା ଆଜୋଲ୍ ଶ୍ରେଣୀର ଏକ ଔଷଧ । ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସେର୍ଟାକୋନାଜୋଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୬୦ ଗ୍ରାମ ବିଶିଷ୍ଟ ଟ୍ୟୁବର ମୂଲ୍ୟ ପ୍ରାୟ ୮୩୦ ଡଲାର ଥିଲା । ଏହା ଜେନେରିକ ଏବଂ କାଉଣ୍ଟରରେ ମିଳୁଥିବା ଔଷଧ ଅପେକ୍ଷା ଯଥେଷ୍ଟ ମହଙ୍ଗା ହୋଇଥାଏ ।
ମୁକ୍ତସର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ପଞ୍ଜାବର ମୁକ୍ତ୍ସର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୁକ୍ତସର ୩୦.୪୭୪୩ ଉତ୍ତର ଅକ୍ଷାଂଶ ଓ ୭୪.୫୧୬୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁକ୍ତସର ସହରର ମୋଟ ଜନସଂଖ୍ୟା ୭୫୪୫ ଅଟେ । ସେଥି ମଧ୍ୟରୁ ୫୨.୭୨% ଜଣ ପରୁଷ ହୋଇଥିବା ବେଳେ ୪୭.୨୮% ଜଣ ନାରୀ ଅଟନ୍ତି । ମୁକ୍ତସରର ସାକ୍ଷରତା ହାର ୪୦.୯୪% ଅଟେ । ଏହା ଜାତୀୟ ହାରଠାରୁ ୨୩.୯୦% ପ୍ରତିଶତ କମ ଅଟେ । ସେଥିରୁ ୧୮.୬୧% ପ୍ରତିଶତ ପୁରୁଷ ଓ ୨୨.୩୩% ନାରୀ ଅଟନ୍ତି । ୧୨.୭୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ମୁକ୍ତସରର ସରକାରୀ ଭାଷା ଅଟେ ।
ପୁପୁଲ ଭୂୟାଁ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ ଏବଂ ଦୂରଦର୍ଶନ ଉପସ୍ଥାପିକା । ସେ ୨୦୧୩ ମସିହାରେ ଓଡ଼ିଆ କଥାଚିତ୍ର କାଉଁରୀ କନ୍ୟା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ପୁପୁଲ ଓଡ଼ିଆ ଦୂରଦର୍ଶନର ବିଭିନ୍ନ କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ୨୦୧୮ ମସିହାରେ ଅପେରା ମିସେସ୍ ଇଣ୍ଡିଆ ଗ୍ଲୋବାଲ ପ୍ରତିଯୋଗୀତାରେ ପୁପୁଲ ୭୦୦ ପ୍ରତିଯୋଗୀଙ୍କ ମଧ୍ୟରେ ବିଜେତା ହୋଇଥିଲେ । ଏହି ପ୍ରତିଯୋଗୀତାର ସେମିଫାଇନାଲରେ ବେଷ୍ଟ ରାମ୍ପ ୱାକ୍ ପୁରସ୍କାର ଜିତିଥିଲେ । ପ୍ରାରମ୍ଭିକ ଜୀବନ ଓ ପରିବାର ପୁପୁଲ ୨୩ ଫେବୃଆରୀ ୧୯୯୨ ମସିହାରେ କେଉଁଝର ଜିଲ୍ଲାର ସଇଁକୁଳଠାରେ ଜନ୍ମଗ୍ରହଣ କରିଥିଲେ । ପୁପୁଲ ୨୦୧୬ ମସିହାରେ ଦୀପ ଥଦାନୀଙ୍କୁ ବିବାହ କରିଥିଲେ । ଅଭିନୟ ଜୀବନ ପୁପୁଲ ୨୦୧୩ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ସୋମ୍ୟ ରଞ୍ଜନ ସାହୁଙ୍କ ନିର୍ଦ୍ଦେଶକ ପ୍ରଥମ ଓଡ଼ିଆ 3 ଚଳଚ୍ଚିତ୍ର କାଉଁରୀ କନ୍ୟା ଜରିଆରେ ଓଡ଼ିଆ କଥାଚିତ୍ର ଜଗତରେ ନାୟିକା ଭାବରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ରୂପନଗରୀ ମାୟାନଗରୀ ପୁରସ୍କାର ଉତ୍ସବ ଏବଂ ସୋ ଟାଇମ୍ ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । ପୁପୁଲ ଓଡ଼ିଆ ଦୂରଦର୍ଶନର ବିଭିନ୍ନ କାର୍ଯ୍ୟକ୍ରମରେ ଉପସ୍ଥାପିକା ଭାବରେ ମଧ୍ୟ କାର୍ଯ୍ୟ କରିଛନ୍ତି । ସେ ଓ ଟିଭିର ଇ-ନ୍ୟୁଜ୍, ଏ-ଗସିପ୍, ଟେଲି ଟ୍ରାଭେଲ୍ ଆଦି କାର୍ଯ୍ୟକ୍ରମରେ ଉପସ୍ଥାପନା କରିଥିଲେ । ସେ ଏମ୍.ବି.ସି ଟିଭିରେ ଦ ରିଭ୍ୟୁ ସୋ, ତରଙ୍ଗ ଟିଭିରେ ଆମ ରୋଷେଇ ଘର, ଜିତ ଓଡ଼ିଶା ଜିତ, ଇ ଟିଭି ଓଡ଼ିଆରେ ଆପଣଙ୍କ ପସନ୍ଦ, ସାର୍ଥକ ଟିଭିରେ ସ୍ୱର ଓଡ଼ିଶାର, ମୁଁ ବି ହିରୋଇନ ହେବି, ସରେଗାମାପା ଲିଟିଲ୍ ଚାମ୍ପସ୍ ଆଦି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ପୁପୁଲଙ୍କର ଅନ୍ୟ ଏକ ଚଳଚ୍ଚିତ୍ର ଅନୁଭବ- ଏ ଲଭର୍‌ବୟର ନିର୍ମାଣ ଚାଲିଛି । ଏଥିରେ ପୁପୁଲଙ୍କ ସ‌ହ ନାୟକ ଭୂମିକାରେ ଅଭିନୟ କରୁଛନ୍ତି ସୂରଜ କୁମାର । ଚଳଚ୍ଚିତ୍ରର ନିର୍ଦ୍ଦେଶନା ଦେଉଛନ୍ତି ସରୋଜ ବାରିକ । ପୁପୁଲ ଏଥିରେ ବର୍ଷ ଚରିତ୍ରରେ ଅଭିନୟ କରୁଛନ୍ତି ।
ଥୋରାସିକ ଆଉଟଲେଟ ସିଣ୍ଡ୍ରୋମ  (ଇଂରାଜୀ ଭାଷାରେ ବା ଟିଓଏସ/ ) ଏକ ବେମାରୀ ଯେଉଁଥିରେ ସୁପିରିଅର ଥୋରାସିକ ଆଉଟଲେଟରେ ଥିବା ସ୍ନାୟୁ, ଧମନୀ ଓ ଶିରା ସମୂହ  ( ,) ଚିପି ହୋଇଯାଆନ୍ତି  । ଏହା ଧମନୀ ବା ଶିରା ବା ସ୍ନାୟୁ ଅନୁସାରେ ତିନି ପ୍ରକାର ବା ଟାଇପର ହୋଇପାରେ । ସ୍ନାୟୁ ଟାଇପ ସବୁଠାରୁ ସାଧାରଣ ଥାଏ; ଏଥିରେ ଯନ୍ତ୍ରଣା, ଦୁର୍ବଲତା ଓ ଥେନାର ଏମିନେନ୍ସରେ   ମାଂସପେଶୀ କ୍ଷୟ ହୁଏ । ଶିରା ଟାଇପରେ ଇଡିମା  , ଯନ୍ତ୍ରଣା ଓ ବାହୁ ନୀଳ   ହୋଇଯାଏ । ଧମନୀ ଟାଇପରେ ବାହୁରେ ଯନ୍ତ୍ରଣା ହୁଏ, ଥଣ୍ଡା ଲାଗେ ଓ ଫିକା   ଦେଖାଯାଏ । ଆଘାତ, ପୁନଃପୌନିକ ବାହୁ ବ୍ୟବ‌ହାର, ଅର୍ବୁଦ ଓ ଗର୍ଭାବସ୍ଥା ଯୋଗୁ ତ‌ଥା ସର୍ଭାଇକାଲ ରିବ ଭଳି ଆନାଟମିକାଲ ବିବିଧତା ଫଳରେ ଟିଓଏସ ରୋଗ ହୁଏ । ନର୍ଭ କଣ୍ଡକସନ ସ୍ଟଡି   ଓ ମେଡିକାଲ ଇମେଜିଙ୍ଗ   ସାହାଯ୍ୟରେ ଏ ରୋଗ ନିର୍ଣ୍ଣୟ କରାଯାଏ । ଅନୁରୂପ ଲକ୍ଷଣ ଦେଖାଉଥିବା ଅନ୍ୟାନ୍ୟ ରୋଗ: ରୋଟେଟର କଫ୍ ଟିଅର  , ସର୍ଭାଇକାଲ ଡିସ୍କ   ବେମାରୀ, ଫାଇବ୍ରୋମ୍ୟାଲଜିଆ  , ମଲ୍ଟିପ୍ଲ ସ୍କ୍ଲେରୋସିସ   ଓ କମ୍ପ୍ଲେକ୍ସ ରିଜିଓନାଲ ପେନ ସିଣ୍ଡ୍ରୋମ   । ସ୍ନାୟୁ ଟାଇପରେ ବ୍ୟାୟାମ    କରି ଛାତି ମାଂସପେଶୀମାନଙ୍କୁ ଶକ୍ତ କରି ସ୍ଥିତି   ଉନ୍ନତ କରିବାକୁ ପ୍ରାଥମିକ ଚିକିତ୍ସା କରାଯାଏ । ଯନ୍ତ୍ରଣା ନିମନ୍ତେ ନାପ୍ରୋକସେନ   ଭଳି ଏନଏସଏଆଇଡି ଔଷଧ ଦିଆଯାଏ । ଏ ଭଳି ଉପଚାରରେ ଭଲ ନ ହେଲେ ଓ ଶିରା ତ‌ଥା ଧମନୀ ଟାଇପର ରୋଗ ନିମନ୍ତେ ଅପରେଶନ କରାଯାଏ । ରକ୍ତ ଜମାଟ ବନ୍ଦ କରିବା ନିମନ୍ତେ ଆଣ୍ଟିକୋଆଗୁଲାଣ୍ଟ   ଦିଆଯାଏ । ଏହି ରୋଗ ଜନସଂଖ୍ୟାର ୧% ଲୋକଙ୍କୁ ଆକ୍ରମଣ କରେ । ଏହା ସାଧାରଣତଃ ପୁରୁଷଙ୍କ ଅପେକ୍ଷା ମହିଳାଙ୍କଠାରେ ବେଶୀ ହୁଏ ଓ ୨୦ରୁ ୫୦ ବର୍ଷ ବୟସ ମଧ୍ୟରେ ହୁଏ । ଏହି ରୋଗ ବିଷୟ ପ୍ରଥମେ ସନ ୧୮୧୮ରେ ବର୍ଣ୍ଣନା କରାଯାଇଥିଲା ଓ ପ୍ରଚଳିତ ଥୋରାସିକ ଆଉଟଲେଟ ସିଣ୍ଡ୍ରୋମ ନାମ ସନ ୧୯୫୬ରେ ଦିଆଯାଇଥିଲା ।
ମନମୋହନ ଆଚାର୍ଯ୍ୟ ଓଡ଼ିଶାରେ ଜନ୍ମିତ ଜଣେ ସଂସ୍କୃତ ଗୀତିକବି ତଥା ଗବେଷକ । ଓଡ଼ିଶୀନୃତ୍ୟ ତାଙ୍କର ସଂସ୍କୃତ ଗୀତିକାକୁ ଧରି ହିନ୍ଦୀ ଚଳଚ୍ଚିତ୍ରରେ ପ୍ରବେଶ କରିଅଛି । ବାଲ୍ୟ ଜୀବନ ଓ ଶି କ୍ଷା ମନମୋହନ ଆଚାର୍ଯ୍ୟ୧୯୬୭ ମସିହାରେ ଓଡ଼ିଶାର ଜଗତସିଂହପୁର ଜିଲାର ଲଥାଙ୍ଗ ଗ୍ରାମରେ ଏକ ସଂସ୍କୃତ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପଣ୍ଡିତ ମାୟାଧର ଆଚାର୍ଯ୍ୟ ଏବଂ ମାତାଙ୍କ ନାମ ଶ୍ରୀମତୀ ପାର୍ବତୀ ଦେବୀ ।
ମହମ୍ମଦ ମୁସୀର ଜଣେ ଓଡ଼ିଆ ସଙ୍ଗୀତକାର ଓ କଣ୍ଠଶିଳ୍ପୀ । ସେ ପ୍ରଥମ ଆକାଶବାଣୀ କଟକର ଯୁବବାଣୀ କାର୍ଯ୍ୟକ୍ରମରେ ସଙ୍ଗୀତ ପ୍ରସ୍ତୁତ କରିବା ସହିତ କଣ୍ଠଦାନ କରୁଥିଲେ । ୧୯୭୯ ମସିହାରେ ସମର ସଲିମ ସାଇମନ ଜରିଆରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୧୯୯୧ ମସିହାରେ ମା ମତେ ଶକ୍ତି ଦେ ଚଳଚ୍ଚିତ୍ର ପାଇଁ ତାଙ୍କୁ ଓଡ଼ିଶା ସିନେକ୍ରିଟିକ ଆସୋସିଏସନ ତରଫରୁ ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶକ ପୁରସ୍କାର ପ୍ରଦାନ କରାଯାଇଥିଲା । କଥାଚିତ୍ର ଜୀବନ ମୁସୀର ୧୯୭୯ରୁ ୧୯୯୯ ମସିହାଯାଏଁ ସମୁଦାୟ ୮ ଗୋଟି ଓଡ଼ିଆ କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ୨୦୧୯ ମସିହାରେ ତାଙ୍କ ସଙ୍ଗୀତ ନିର୍ଦ୍ଦେଶନା ଏକ ଓଡ଼ିଆ କଥାଚିତ୍ର ଏ ଦିଲ୍ ତତେ ଦେଲି ମୁକ୍ତିଲାଭ କରିଥିଲା ।
ରେ ଆତ୍ମନ୍ ନିଦ୍ରା ପରିହରି, ମମତା  (୧୯୭୫) କଥାଚିତ୍ରର ଏକ ଗୀତ ଅଟେ  । ପ୍ରଣବ ପଟ୍ଟନାୟକ ଏହି ଗୀତଟିକୁ ଗାଇଥିଲେ ଓ ପ୍ରଫୁଲ୍ଲ କର ଏହି ଗୀତଟି ପାଇଁ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି ଗୀତଟିକୁ ମଧୁସୂଦନ ରାଓ ତାଙ୍କ ଜୀବନ ଚିନ୍ତା କବିତାରେ ଲେଖିଥିଲେ । ।
ଗ୍ରେଗୋରୀ ପାଞ୍ଜି ଅନୁସାରେ ୧୧ ଜୁନ ବର୍ଷର ୧୬୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୬୩ତମ  । ବର୍ଷ ଶେଷ ହେବା ପାଇଁ ଆଉ ୨୦୩ ଦିନ ବାକି ଅଛି ।
ଡକ୍ସୋରୁବିସିନ  (ଇଂରାଜୀ ଭାଷାରେ , ବିକ୍ରୟ ନାମ ଆଡ୍ରିଆମାଇସିନ) ଏକ କେମୋଥେରାପି ଔଷଧ   ଯାହା କର୍କଟ ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ସ୍ତନ କର୍କଟ, ମୂତ୍ରାଶୟ କର୍କଟ  , କାପୋସି ସାର୍କୋମା    '  , ଲିମ୍ଫୋମା ଓ ଆକ୍ୟୁଟ ଲିମ୍ପୋସାଇଟିକ ଲିଉକେମିଆ   ଇତ୍ୟାଦି ରୋଗମାନଙ୍କୁ ମୂଖ୍ୟତଃ ଏହା ସାହାଯ୍ୟରେ ଚିକିତ୍ସା କରାଯାଏ । ଅଧିକାଂଶ ସମୟରେ ଅନ୍ୟାନ୍ୟ କେମୋଥେରାପି ଔଷଧ   ସ‌ହିତ ଏହା ଦିଆଯାଏ । ଡକ୍ସୋରୁବିସିନ ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଏହାର ପ୍ରତିକ୍ରିୟାରେ କେଶ ହାନି  , ଅସ୍ଥିମଜ୍ଜା ଦମନ  , ବାନ୍ତି, ରାସ୍ ଓ ପାଟି ପ୍ରଦାହ   ଆଦି ଦେଖାଯାଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା, ହୃତ୍‌ପିଣ୍ଡ କ୍ଷତି  , ଇଞ୍ଜେକସନ ଦେବା ସ୍ଥାନରେ ତନ୍ତୁ ନଷ୍ଟ, ରାଡିଏସନ ଦଗ୍ଧ   ଓ ଚିକିତ୍ସା ସମ୍ବନ୍ଧୀୟ ଲିଉକେମିଆ ହୋଇପାରେ । କିଛି ଦିନ ପାଇଁ ପରିସ୍ରା ଗାଢ଼ ରଙ୍ଗର ହୋଇପାରେ । ଡକ୍ସୋରୁବିସିନ ଏକ ଆନ୍ଥ୍ରାସାଇକ୍ଲିନ   ଓ ଆଣ୍ଟିଟ୍ୟୁମର   ଶ୍ରେଣୀର ଔଷଧ । ଏହା ଡିଏନଏ କାର୍ଯ୍ୟକୁ ବାଧା ପ୍ରଦାନ କରେ । ସନ ୧୯୭୪ରେ ଡାକ୍ତରୀ ଚିକିତ୍ସାରେ ବ୍ୟବ‌ହାର ନିମନ୍ତେ ଡକ୍ସୋରୁବିସିନ ଔଷଧ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୫୦ମି:ଗ୍ରା: ଭାଏଲର ହୋଲସେଲ କ୍ରୟ ମୂଲ୍ୟ ୩.୮୮ରୁ ୩୨.୭୯ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ସମ ପରିମାଣ ଔଷଧର ମୂଲ୍ୟ ୧୦୦.୧୨ ପାଉଣ୍ଡ । ଏହାର ପେଜିଲେଟେଡ   ଓ ଲାଇପୋସୋମସ୍   ସଂସ୍କରଣ ମଧ୍ୟ ମିଳେ କିନ୍ତୁ ଏହା ଅଧିକ ଦାମିକିଆ । ମୂଳରୂପରେ ଏହା ସ୍ଟ୍ରେପ୍ଟୋମାଇସେସ ପିଉସେଟିଅସ   ଜୀବାଣୁରୁ ପ୍ରସ୍ତୁତ କରାଯାଉଥିଲା ।
ହୁସେନ ରବି ଗାନ୍ଧୀ  (୨୩ ଅପ୍ରେଲ ୧୯୪୮ - ୨୮ ଜାନୁଆରୀ ୨୦୨୩) ଜଣେ ଓଡ଼ିଆ ଲେଖକ ଓ ରାଜନେତା ଥିଲେ  । ୧୯୯୮ରୁ ୨୦୦୫ ମସିହା ପର୍ଯ୍ୟନ୍ତ ସେ ବିଜୁ ଜନତା ଦଳର ସାଧାରଣ ସମ୍ପାଦକ ଭାବରେ କାର୍ଯ୍ୟ କରୁଥିଲେ । ୧୯୯୪ ମସିହାରେ ତାଙ୍କୁ କଟକ ମେୟରଙ୍କଦ୍ୱାରା  "ବିପ୍ଳବୀ ଲୋକ କବି" ର ଆଖ୍ୟା ପ୍ରଦାନ କରାଯାଇଥିଲା । ୧୯୯୬ ମସିହାରେ ତାଙ୍କୁ ସ୍ୱାଧୀନତା ସଂଗ୍ରାମୀ ସଂଗଠନ ପକ୍ଷରୁ ଓଡ଼ିଶାର ତତ୍କାଳୀନ ଉପମୁଖ୍ୟମନ୍ତ୍ରୀ ବସନ୍ତ କୁମାର ବିଶ୍ୱାଳ ତାଙ୍କୁ ଉତ୍କଳ ଜ୍ୟୋତି ଆଖ୍ୟା ପ୍ରଦାନ କରିଥିଲେ । ୧୯୯୩ ମସିହାରେ ଭାରତର ପୂର୍ବତନ ରାଷ୍ଟ୍ରପତି  "ଜିଆନି ଜେଲ୍ ସିଂ" ଙ୍କଦ୍ୱାରା ଧର୍ମନିରପେକ୍ଷ ଭାରତ ହରମୋନି ପୁରସ୍କାର ଏବଂ ଓଡ଼ିଆ କବିତା କ୍ଷେତ୍ରରେ ଉଲ୍ଲେଖନୀୟ ଅବଦାନ ପାଇଁ ୨୦୧୫ ମସିହାରେ ଗଙ୍ଗାଧର ମେହେର କବିତା ପୁରସ୍କାର ପାଇଥିଲେ । ହୁସେନ ଓଡ଼ିଶା ସାହିତ୍ୟ ଏକାଡେମୀ  (୨୦୦୮-୨୦୧୦)ରେ ସଭାପତି ଭାବରେ କାର୍ଯ୍ୟ କରିଥିଲେ  । ପ୍ରାଥମିକ ଜୀବନ ଏବଂ ଶିକ୍ଷା ହୁସେନ ୨୩ ଏପ୍ରିଲ ୧୯୪୮ ମସିହାରେ ଯାଜପୁର ଜିଲ୍ଲାର ଏକ ଶାସକ ପରିବାରରେ ଜନ୍ମଗ୍ରହଣ କରିଥିଲେ। ସେ ଚୌଧୁରୀ ମହମ୍ମଦ ମୋଜାମିଲ ହୁସେନଙ୍କ ଜ୍ୟେଷ୍ଠପୁତ୍ର ଏବଂ ତାରାକୋଟେ ରାଜ୍ୟର ଶେଷ ଶାସକ ଚୌଧୁରୀ ମହମ୍ମଦ ଦାବିରୁଦ୍ଦିନଙ୍କ ନାତି ଅଟନ୍ତି । ଚଳଚ୍ଚିତ୍ର ନିର୍ଦ୍ଦେଶକ ତଥା ଲେଖକ ମହମ୍ମଦ ହୁସେନ ତାଙ୍କର ସାନ ଭାଇ ଅଟନ୍ତି । ସେ ପ୍ରଥମେ କୋରାଇ ଏମ.ଇ  (ମଧ୍ୟମ ଇଂରାଜୀ) ବିଦ୍ୟାଳୟରେ ଏବଂ ପରେ ବରଗଡ ଜିଓର୍ଜ ଉଚ୍ଚ ବିଦ୍ୟାଳୟରେ ପଢିଥିଲେ  । ହୁସେନ ସମ୍ବଲପୁରର ଗଙ୍ଗାଧର ମେହେର କଲେଜରୁ ଇତିହାସରେ ମାଷ୍ଟର ଡିଗ୍ରୀ ହାସଲ କରିଥିଲେ । ଏହା ପରେ ସେ ସମ୍ବଲପୁରର ଲଜପତ ରାୟ ଆଇନ କଲେଜରୁ ନିଜର ଏଲ.ଏଲ.ବି ଶିକ୍ଷା ଗ୍ରହଣ କରିଥିଲେ । ସେ କଟକର ଓଡ଼ିଶା ହାଇକୋର୍ଟରେ କିଛି ଦିନ ପାଇଁ ଆଇନର ଅଭ୍ୟାସ କରିଥିଲେ। ସେ ଓଡ଼ିଶାର ବିଭିନ୍ନ ବିଭାଗରେ ଅଧ୍ୟୟନ କରୁଥିବା ହେତୁ ଏହା ତାଙ୍କୁ ଓଡ଼ିଶାର ବିଭିନ୍ନ ଅଞ୍ଚଳରେ ପ୍ରଚଳିତ ବିଭିନ୍ନ ଉପଭାଷା ଶିଖିବାର ସୁଯୋଗ ଦେଇଥିଲା । ପରେ ସେ ୧୯୯୦ ମସିହାରେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ସାହିତ୍ୟରେ ପି.ଏଚ.ଡି କରିଥିଲେ । ହୁସେନ କଟକର ବିଶିଷ୍ଟ ଶିକ୍ଷାବିତ ତଥା ସ୍ୱାଧୀନତା ସଂଗ୍ରାମୀ ସୟୀଦ ମହମ୍ମଦଙ୍କ ନାତୁଣୀ ତବସୁମ ଅମିନ ସୁଲତାନାଙ୍କୁ ବିବାହ କରିଥିଲେ । ୨୦୨୩ ମସିହା ଜାନୁଆରୀ ମାସ ୨୮ ତାରିଖ ଦିନ କଟକସ୍ଥିତ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟ ତାଙ୍କର ମୃତ୍ୟୁ ଘଟିଥିଲା । ପୁସ୍ତକ କାବ୍ୟ ମୁକ୍ତ ପୁର୍ବାସା ସିଂହାସନ ଭାଙ୍ଗିବାର କାର୍ଯ୍ୟକ୍ରମ ନିୟନ୍ତ ରାତିର ସ୍ବପ୍ନ ବିଂଶରୁ ଏକ ବିଂଶ ଶବ୍ଦ ବ୍ରହ୍ମ ଲୋକଗୀତ କର୍ଣ୍ଣ ନିଜକୁ ଖୋଜୁଥିବା ବେଳେ ହଜି ଯାଇଥିବା ମଣିଷ ପୁନଶ୍ଚ ସାଲବେଗ ଗଳ୍ପ ଆଜିର ଗଳ୍ପ ଗଳ୍ପ ସମାରୋହ ହୁସେନ ହିନ୍ଦୀ ଉପନ୍ୟାସ  "ରାଣୀ ଲକ୍ଷ୍ମୀ ବାଇ" କୁ ମଧ୍ୟ ଓଡ଼ିଆରେ ଅନୁବାଦ କରିଛନ୍ତି ଯାହା ପରେ ୨୦୧୨ ମସିହାରେ ନ୍ୟାସନାଲ ବୁକ୍ ଟ୍ରଷ୍ଟ ଅଫ୍ ଇଣ୍ଡିଆଦ୍ୱାରା ପ୍ରକାଶିତ ହୋଇଥିଲା ।
ମନମୋହନ ଚୌଧୁରୀ  (୧୧ ଅକ୍ଟୋବର ୧୯୧୫ - ୨ ଜୁନ ୨୦୦୩) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ସର୍ବୋଦୟ ନେତା ଓ ସାହିତ୍ୟିକ ଥିଲେ  । ସେ ୧୯୮୨ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୧୯୯୭ ମସିହାରେ ଶାରଳା ପୁରସ୍କାର ପାଇଥିଲେ । ବାଲ୍ୟଜୀବନ ମନମୋହନ ଚୌଧୁରୀଙ୍କ ପିତା ଗୋପବନ୍ଧୁ ଚୌଧୁରୀ ଓ ମାତା ରମାଦେବୀ ଚୌଧୁରୀ ଉଭୟ ସ୍ୱାଧୀନତା ସଂଗ୍ରାମୀ ଥିଲେ । ପିଲାଦିନରୁ ହିଁ ମନମୋହନ, ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ । ପିଲାଦିନେ ତାଙ୍କ ସାଙ୍ଗସାଥୀମାନେ ତାଙ୍କୁ  "ଗାନ୍ଧୀ"  ବୋଲି ଚିଡାଉଥିଲେ । ଥରେ ସେ ଖଦଡ଼ ପିନ୍ଧି ଏକ ବାହାଘରକୁ ମାର୍କୁଣ୍ଡି ହୋଇ ମଧ୍ୟ ଯାଇଥିଲେ । କୌଣସି ବିଧିବଦ୍ଧ ଶିକ୍ଷାଗ୍ରହଣ କରିନଥିଲେ ମଧ୍ୟ ମନମୋହନ ନିଜ ପ୍ରଚେଷ୍ଟାରେ ଏକାଧିକ ଭାରତୀୟ ଓ ବିଦେଶୀ ଭାଷା ଶିଖି ପାରିଥିଲେ । ରାଜନୈତିକ ଜୀବନ ମହାତ୍ମା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ, ମନମୋହନ ପିଲାବେଳରୁ ଦେଶପ୍ରେମୀ ଥିଲେ । ସ୍ୱାଧୀନତା ଆନ୍ଦୋଳନରେ ସେ ପ୍ରତକ୍ଷ ଭାବରେ ଅଂଶଗ୍ରହଣ କରିଥିଲେ । ପରବର୍ତ୍ତୀ ସମୟରେ ସେ କଂଗ୍ରେସର ଯୋଗଦେଇଥିଲେ । ମହାତ୍ମା ଗାନ୍ଧୀଙ୍କ ହତ୍ୟା ପରେ ସେ କଂଗ୍ରେସ ଛାଡି ସର୍ବୋଦୟ ଆନ୍ଦୋଳନରେ ଯୋଗ ଦେଇଥିଲେ । ଜୀବନର ଶେଷ ଭାଗରେ ସେ ଗାଁ ସ୍ତରରେ କ୍ଷମତା ବିକେନ୍ଦ୍ରୀକରଣ କରିବା ପାଇଁ କାର୍ଯ୍ୟ କରୁଥିଲେ । ମହାତ୍ମା ଗାନ୍ଧୀ, ବିନୋବା ଭାବେ, ଜୟପ୍ରକାଶ ନାରାୟଣ, ଆଚାର୍ଯ୍ୟ ହରିହର ଓ ରବିନ୍ଦ୍ରନାଥ ଠାକୁରଙ୍କ ସହ ତାଙ୍କର ବ୍ୟକ୍ତିଗତ ପରିଚୟ ଥିଲା । ସାହିତ୍ୟିକ ଜୀବନ ମନମୋହନ କେବେ ସ୍କୁଲ କଲେଜ ଯାଇନଥିଲେ ମଧ୍ୟ ହିନ୍ଦୀ, ବଙ୍ଗଳା, ଅହମୀୟା ଓ ଇଂରାଜୀ ଆଦି ଭାଷାକୁ ଶିଖି ପାରିଥିଲେ । ଓଡ଼ିଆ, ହିନ୍ଦୀ ଓ ଇଂରାଜୀରେ ସେ ତିରିଶରୁ ଅଧିକ ପୁସ୍ତକ ରଚନା କରିଛନ୍ତି । ଉଭୟ ଓଡ଼ିଆ ଓ ଇଂରାଜୀ ପୁସ୍ତକ ଅନୁବାଦ ମଧ୍ୟ କରିଛନ୍ତି । ୨୦୦୩ ମସିହା ଜୁନ ୨ ତାରିଖରେ ମନମୋହନଙ୍କ ତିରୋଧାନ ଘଟିଥିଲା ।
ଟୁଇଟର ଏକ ଅନଲାଇନ୍ ସୋସିଆଲ୍ ନେଟୱାର୍କିଙ୍ଗ୍ ସେବା ଯାହା ବ୍ୟବହାରକାରୀଙ୍କୁ ପରଷ୍ପର ସହ ୧୪୦-ଅକ୍ଷର ବିଶିଷ୍ଟ ସନ୍ଦେଶ ପଠାଇବାରେ ସାହାଯ୍ୟ କାରିଥାଏ । ଏହି ସନ୍ଦେଶ ଗୁଡିକୁ  "ଟୁଇଟ୍"  ବୋଲି କୁହାଯାଏ । ଏଥିରେ ପଞ୍ଜିକୃତ ହୋଇଥିବା ବ୍ୟକ୍ତି ମନେ ଟୁଇଟ୍ କରିପରିବେ ଏବଂ ନୂଆ ଟୁଇଟ୍ ପଢିପରିବେ । ପଞ୍ଜିକୃତ ହୋଇନଥିବା ବ୍ୟକ୍ତି ମନେ କେବଳ ନୁଆ ଟୁଇଟ୍ ପଢିପରିବେ । ଅଜିକାଲି ଲୋକମାନେ ମୋବାଇଲ୍, କିମ୍ବା ମଧ୍ୟମରେ ଟୁଇଟ୍ କରିପରୁଛନ୍ତି ଏବଂ ପଢିପରୁଛନ୍ତି । . ଏକ ସାନଫ୍ରାନ୍ସିସ୍କୋସ୍ଥିତ କମ୍ପନି ଯାହର ୨୫ରୁ ଉର୍ଧ କାର୍ୟାଳଯ୍ ରହିଛି । ମର୍ଚ୍ ୨୦୦୬ରେ ଜ୍ୟାକ୍ ଡୋର୍ସେ, ଇଭାନ୍ ଉଇଲିୟମ୍, ବିଜ୍ ସ୍ଟୋନ୍ ପ୍ରଥମ ଥର ପାଇଁ ଟୁଇଟର ତିଆରି କରିଥିଲେ ଏବଂ ଜୁଲାଇ ୨୦୦୬ରେ ଏହର ସେବା ଅରମ୍ଭ୍ ହୋଇଥିଲା । ଇତିହାସ ସୃଷ୍ଟି ଟୁଇଟରର ସୃଷ୍ଟି ଏକ ଦିନିକିଆ ସଭାରେ  (ଯାହା ଏକ କମ୍ପାନି . ଦ୍ୱାରା ହୋଇଥିଲା) ହୋଇଥିଲା  । ଏହାପରେ ନିଉୟର୍କ ସିଟି ୟୁନିଭରସିଟିର ଜଣେ ଛାତ୍ର ଏକ ଚିନ୍ତାଧାରା ପରିବେଷଣ କରିଥିଲେ, ଯେଉଁଥିରେ ଲୋକମାନେ ସର୍ଟ ମେସେଜିଙ୍ଗ ସେବାଦ୍ୱାରା ଏକାସଙ୍ଗରେ ଏକାଧିକ ଲୋକଙ୍କସହ ଭାବର ଆଦାନ ପ୍ରଦାନ କରି ପାରିବେ । ଏହି ପ୍ରୋଜେକ୍ଟର ଅନ୍ୟନାମ ଥିଲା  " "  । ଏହି ପ୍ରୋଜେକ୍ଟ ଆରମ୍ଭ ହେବାର ୬ ମାସ ପର୍ଯ୍ୟନ୍ତ . ଡୋମେନଟି ଉପଲବ୍ଧ ନଥିଲା । ଏହା ଉପଲବ୍ଧ ହେବାପରେ ଏହାକୁ କିଣି ଟୁଇଟର ସେବାର ନାମ ପରିବର୍ତ୍ତନ କରାଯାଇଥିଲା । ବିସ୍ତାର ୨୦୦୭ରେ ଟୁଇଟରର ବ୍ୟାପକ ବୃଦ୍ଧି ହୋଇଥିଲା । ଏବେ ଟୁଇଟରରେ ଦୈନିକ ୫୦ ଲକ୍ଷରୁ ଅଧିକ ଟୁଇଟ ହେଉଛି । ମାର୍ଚ୍ଚ ୨୦୧୦ରେ ଟୁଇଟରରେ ସମୁଦାୟ ୭୦୦୦୦ରୁ ଅଧିକ ରେଜିଷ୍ଟର ହୋଇଥିବା ବ୍ୟବହାରକରି ଅଛନ୍ତି । ଜୁନ ୨୦୧୦ ସୁଦ୍ଧା ଟୁଇଟରରେ ଦୈନିକ ବ୍ୟବହାର ବଢ଼ି ୬୫ ଲକ୍ଷ୍ୟ ଟୁଇଟ୍ସରେ ପହଞ୍ଚିଥିଲା । ନେତୃତ୍ୱ ସିଇଓ ଭାବରେ ଡୋରସେ କମ୍ପାନୀର ଅଭିବୃଦ୍ଧି ପାଇଁ ଭେଞ୍ଚର କ୍ୟାପିଟାଲଠାରୁ ଦୁଇଥର ଫଣ୍ଡିଙ୍ଗ ଆଣିଥିଲେ । ଯେ କି ଟୁଇଟରକୁ ବହୁତ ସାହାଯ୍ୟ କରିଆସିଛନ୍ତି । ଅକ୍ଟୋବର ୧୬, ୨୦୦୮ରେ ଉଇଲିୟମ୍ ସିଇଓର ସ୍ଥାନଟି ଗ୍ରହଣ କରି ଥିଲେ । ଏବଂ ଡୋରସେ କଂପାନୀର ଚେୟାରମ୍ୟାନଙ୍କ ଆସନଟି ଗ୍ରହଣ କରିଥିଲେ ।
ମାନସିକ ସ୍ୱାସ୍ଥ୍ୟ ସୁରକ୍ଷା ଅଧିନିୟମ, ୨୦୧୭ ଭାରତରେ ୭ ଏପ୍ରିଲ ୨୦୧୭ରେ ପାର୍ଲିଆମେଣ୍ଟରେ ପାରିତ ହୋଇ ୭ ଜୁଲାଇ ୨୦୧୮ରୁ କାର୍ଯ୍ୟକାରୀ ହେଲା । ଏହି ଅଧିନିୟମ ମୁଖ୍ୟତଃ ମାନସିକ ରୋଗୀଙ୍କ ସ୍ୱାସ୍ଥ୍ୟ ତଥା ଶିକ୍ଷାର ଯତ୍ନ ନେବା ସହ ସେମାନଙ୍କ ନ୍ୟାଯ୍ୟ ଅଧିକାର ପ୍ରଦାନ ନିମିତ୍ତ ବିହିତ ବ୍ୟବସ୍ଥା କାର୍ଯ୍ୟକାରୀ କରିବା ଉଦ୍ଦେଶ୍ୟରେ ଲାଗୁ କରାଯାଇଛି । ଏହି ଅଧିନିୟମ ଏହାର ପୂର୍ବବର୍ତ୍ତୀ ଅଧିନିୟମ ମାନସିକ ସ୍ୱାସ୍ଥ୍ୟ ଅଧିନିୟମ ,୧୯୮୭, ଯାହାକି ୨୨ ମଇ ୧୯୮୭ରେ ଅଧିନିୟମିତ ହୋଇଥିଲା, ତାହାର ବିକଳ୍ପ ଭାବେ କାର୍ଯ୍ୟକାରୀ କରାଗଲା । ଅଧିନିୟମ ବିଷୟରେ ଏହି ଅଧିନିୟମର ଆଧାର ହେଉଛି ଆନ୍ତର୍ଜାତିକ ସ୍ତରରେ ଗୃହୀତ ହୋଇଥିବା ଚିକିତ୍ସା ମାନକ  (ଯାହାକି ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ମାନକ ଭାବେ ଗୃହୀତ) ବା ସରକାରଙ୍କଦ୍ୱାରା ଅଧିସୂଚୀତ, ଯାହା ସାହାଯ୍ୟରେ ମାନସିକ ରୋଗର ମାନ ନିର୍ଦ୍ଧାରଣ କରାଯିବ  । କେବଳ ସେତିକି ନୁହେଁ, ଅଧିନିୟମର ପ୍ରାବଧାନ ପ୍ରକାରେ ସଂପୃକ୍ତ ବ୍ୟକ୍ତି  (ରୋଗୀ)ର ମାନସିକ ରୋଗର ଚିକିତ୍ସା ସହ ପ୍ରତ୍ୟକ୍ଷ ଭାବେ ସଂଶ୍ଳିଷ୍ଟ ନ ଥିବା ବ୍ୟକ୍ତିବିଶେଷ ବା ଚିକିତ୍ସକ ରୋଗୀର ରୋଗର ମାନକ ନିର୍ଦ୍ଧାରଣ କରିପାରିବେ ନାହିଁ  । ବିଶେଷ ପ୍ରାବଧାନ ମାନସିକ ରୋଗୀଟିଏ ଆତ୍ମହତ୍ୟା ପାଇଁ ଉଦ୍ୟମ କରିବା ସ୍ଥଳେ, ତାକୁ ଆତ୍ମହତ୍ୟା ଭଳି ଦଣ୍ଡନୀୟ ଅପରାଧର କର୍ତ୍ତା ଭାବି ବିଚାରର ସମ୍ମୁଖୀନ ହେବାପାଇଁ ବାଧ୍ୟ କରିବା ପରିବର୍ତ୍ତେ, ତାହାର ପୁନର୍ବାସ ବା ଥଇଥାନର ବ୍ୟବସ୍ଥା ୨୦୧୭ର ଏହି ଅଧିନିୟମରେ ରହିଛି, ଯାହାକି ନିରସ୍ତ ହୋଇଥିବା ପୁରୁଣା ଅଧିନିୟମରେ ନ ଥିଲା । ଭାରତ  "ଭିନ୍ନକ୍ଷମଙ୍କ ଅଧିକାର ସମ୍ପର୍କିତ ଆନ୍ତର୍ଜାତିକ ସମ୍ମେଳନ" ରେ ମିଳିତ ଭାବେ କରିଥିବା ପ୍ରତିଶୃତିର ପାଳନ ପାଇଁ ଏହି ନୂତନ ଅଧିନିୟମ କାର୍ଯ୍ୟକାରୀ କରାଯାଇଛି । ଏହି ନୂତନ ଅଧିନିୟମର ପ୍ରାବଧାନ ପ୍ରକାରେ ମାନସିକ ରୋଗୀର ବିହିତ ଚିକିତ୍ସା ସହିତ ଚିକିତ୍ସା ପରବର୍ତ୍ତୀ ଅବସ୍ଥାରେ ତାହାର ସଶକ୍ତିକରଣର ବ୍ୟବସ୍ଥା ରହିଛି ଯାହାକି ବିଲୀନ ହୋଇଥିବା ପୁରୁଣା ଅଧିନିୟମରେ ନ ଥିଲା । ମାନସିକ ରୋଗୀଟିଏ ଏହାର ଅଧିକାର ଆଧାରରେ ସାଧାରଣ ରୋଗୀଭଳି ଚିକିତ୍ସାର ସୁବିଧା ପାଇପାରିବ ଏବଂ ବୀମା କମ୍ପାନୀମାନେ ମଧ୍ୟ ମାନସିକ ରୋଗୀଟିଏ ସାଧାରଣ ରୋଗୀଙ୍କ ଭଳି ବୀମାର ସୁବିଧାରୁ ଯେମିତି ବଞ୍ଚିତ ନ ହେବେ, ସେହି ବ୍ୟବସ୍ଥା କରିବା ପାଇଁ ଏହି ନୂତନ ଅଧିନିୟମରେ ଆଇନର ବ୍ୟବସ୍ଥା ରହିଛି । ଅଧିନିୟମରେ ମାନସିକ ଚିକିତ୍ସା କରୁଥିବା ଚିକିତ୍ସାଳୟ ଗୁଡିକର ପଞ୍ଜିକରଣର ବ୍ୟବସ୍ଥା ରହିଛି । ଏହା ବାଦ ଏହି ଅଧିନିୟମର ପ୍ରାବଧାନ ଅନୁସାରେ ସମସ୍ତ ମାନସିକ ରୋଗୀ ଯେପରି ଉପଯୁକ୍ତ ଚିକିତ୍ସା ପାଇବେ ସେଥିନିମିତ୍ତ ଅଧିକରୁ ଅଧିକ ମାନସିକ ଚିକିତ୍ସାଳୟ ପ୍ରତିଷ୍ଠା କରାଇବା ସରକାରଙ୍କ ଦାୟିତ୍ୱ ଅଟେ ଏବଂ ଏହି ଉଦ୍ଦେଶ୍ୟରେ ଗଠିତ ଏକ ଅନୁଷ୍ଠାନ/କମିଟି ଏହା ସୁନିଶ୍ଚିତ କରିବ । ଅଧିନିୟମରେ ମାନସିକ ରୋଗୀକ୍ଷେତ୍ରରେ   ଚିକିତ୍ସାର, ଯାହାକି ରୋଗୀପାଇଁ କଷ୍ଟଦାୟକ, ନାବାଳକ/ନାବାଳିକା କ୍ଷେତ୍ରରେ ସଂପୂର୍ଣ୍ନ ନିଷେଧ ସହ ଅନ୍ୟ କ୍ଷେତ୍ରରେ ଏହାର ପ୍ରୟୋଗକୁ ସୀମୀତ କରାଯାଇ କେବଳ ଅତ୍ୟାବଶ୍ୟକ ସ୍ଥଳରେ ବ୍ୟବହାର କରିବା ପାଇଁ ବ୍ୟବସ୍ଥା କରାଯାଇଛି । ନୂତନ ଅଧିନିୟମରେ ପୋଲିସ ତଥା ମାନସିକ ରୋଗୀଙ୍କ ସେବାରେ ସଂପୃକ୍ତ ସମସ୍ତ ଅନୁଷ୍ଠାନର ଦାୟିତ୍ୱ ବିଷୟରେ ସ୍ପଷ୍ଟ ଉଲ୍ଲଖ ରହିଛି । ଅଧିକନ୍ତୁ, ୨୦୧୭ର ଏହି ଅଧିନିୟମରେ ମାନସିକ ରୋଗୀ ସାମାଜିକ ଘୃଣା ତଥା ଭେଦଭାବର ଶୀକାର ନ ହେବା ପାଇଁ ବିହିତ ବ୍ୟବସ୍ଥାର ପ୍ରାବଧାନ ରହିଛି ।
ଆଶିକ୍-୨ ହେଉଛି ୨୦୧୩ ମସିହାରେ ମୁକ୍ତିଲାଭ କରିଥିବା ଏକ ପ୍ରେମ ପ୍ରସଙ୍ଗ ଯୁକ୍ତ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ମୋହିତ ସୂରୀ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ଆଦିତ୍ୟ ରାୟ କପୁର, ଶ୍ରଦ୍ଧା କପୁର, ମହେଶ ଠାକୁର, ମହେଶ ଭଟ୍ଟ ଇତ୍ୟାଦି । ଭୁଷଣ କୁମାର ଏବଂ ମୁକେଶ ଭଟ୍ଟଙ୍କଦ୍ୱାରା ପ୍ରଯୋଜିତ ଏହି ଚ୍ଚଳଚ୍ଚିତ୍ରଟି ଟି-ସିରିଜ ଏବଂ ବ୍ୟାନରରେ ନିର୍ମିତ । କଥାବସ୍ତୁରେ ସଂଗୀତର ଭୂମିକା ହିସାବରେ ଏହାକୁ ମୂଳ ଚଳଚ୍ଚିତ୍ର ଆଶିକ୍‌ର ଉତ୍ତର କଥା ଚଳଚ୍ଚିତ୍ର କୁହାଯାଇପାରେ । କେପ୍ ଟାଉନ, ଗୋଆ ଏବଂ ମୁମ୍ବାଇର ବିଭିନ୍ନ ସ୍ଥାନରେ ଶୁଟିଂ ହୋଇଥିବା ଏହି ଚଳଚ୍ଚିତ୍ରଟି ୨୬ ଅପ୍ରିଲ ୨୦୧୩ରେ ମୁକ୍ତିଲାଭ କରିଥିଲା । ନବାଗତ ଅଭିନେତା ଅଭିନେତ୍ରୀଙ୍କୁ ନେଇ ନିର୍ମିତ ହୋଇଥିବା ସତ୍ତ୍ୱେ ଚଳଚ୍ଚିତ୍ରଟି ଭଲ ବ୍ୟବସାୟୀକ ସଫଳତା ଲାଭ କରିପାରିଥିଲା । ଚଳଚ୍ଚିତ୍ରର ଏକାଧିକ ଗୀତ ଯଥା ତୁମ୍ ହି ତୋ ଏବଂ ସୁନ ରହା ହୈ ଅତ୍ୟନ୍ତ ଲୋକପ୍ରିୟତା ଲାଭ କରିପାରିଥିଲା । ଚଳଚ୍ଚିତ୍ରଟି ପରବର୍ତ୍ତୀ ସମୟରେ ନୀ ଜାଥାଗା ନେନୁନ୍ଦାଲୀ ନାମରେ ତେଲୁଗୁରେ ରିମେକ ହୋଇଥିଲା । କାହାଣୀ ଚଳଚ୍ଚିତ୍ରରେ କାହାଣିଟି ଆରମ୍ଭ ହୁଏ ଏହିପରି । ସଫଳ ଗାୟକ ତଥା ସଂଗୀତକାର ରାହୁଲ ଜୟକାର  (ଅଦିତ୍ୟ ରାୟ କପୁର ଅଭିନୀତ)ଙ୍କୁ ଗୋଆର ଏକ ଷ୍ଟେଜ ଷୋକୁ ପାଛୋଟି ନେବା ପାଇଁ ଜନ ସମୁଦ୍ର ଅପେକ୍ଷା କରିଥାନ୍ତି  । ରାହୁଲ ଜଣେ ଲୋକପ୍ରିୟ ଗାୟକ ହେଲେ ବି ମଦ୍ୟ ପ୍ରତି ତାଙ୍କ ଆସକ୍ତି ତାଙ୍କ ଗାୟକ ଜୀବନ ପ୍ରତି କୁପ୍ରଭାବ ପକାଇସାରିଥାଏ । ଷ୍ଟେଜରେ ଗୀତ ଗାଇବା ପରେ ଆର୍‌ୟନ  (ସଲୀଲ ଅଚାର୍ଯ୍ୟ ଅଭିନୀତ) ସହ ତାଙ୍କର ଗଣ୍ଡଗୋଳ ହୁଏ ଏଇଥି ପାଇଁ ଯେ ରାହୁଲର ସଂଗୀତର ଯାଦୁରେ ବିମୋହିତ ଶ୍ରୋତା ଆଜି ଆର୍‌ୟନର ସଂଗୀତକୁ ଆଉ ଭଲ ପାଉ ନାହାନ୍ତି  । ରାହୁଲ ମଦ୍ୟପାନ କଲାବେଳେ ଦେଖା ହୁଏ ସେହି ମଦ୍ୟ ଶାଳାର ଗାୟିକା ଆରୋହୀ କେଶବ୍ ଷିର୍କେ  ( ଶ୍ରଦ୍ଧା କପୁରଙ୍କ ଦ୍ୱରା ଅଭିନୀତ) ସହ  । ଆରୋହୀ  (ଶ୍ରଦ୍ଧା କପୁର) ରାହୁଲଙ୍କୁ ନିଜର ଆଦର୍ଶ ଭାବେ ଗ୍ରହଣ କରିସାରିଥାନ୍ତି  । ଆରୋହୀଙ୍କ ସରଳତା ତଥା ଜଣେ ସଫଳ ଗାୟୀକା ହେବାର ନିଷ୍ଠା ଦେଖି ରାହୁଲ ତାଙ୍କ ପ୍ରତି ଆକର୍ଷିତ ହୁଅନ୍ତି ଏବଂ ମନେ ମନେ ଶପଥ କରନ୍ତି ଯେ ସେ ଆରୋହୀଙ୍କୁ ଏକ ସଫଳ ଗାୟୀକା କରିବାରେ ସେ ସମସ୍ତ ସହଯୋଗ କରିବେ । ରାହୁଲର ଏହି ଭରସାରେ ଆରୋହୀ ନିଜ ଗାୟିକାର କାମ ଛାଡିଦିଏ ଏବଂ ରାହୁଲ ସହ ମୁମ୍ବାଇ ଫେରି ଆସେ । ରାହୁଲର ପରାମର୍ଶ କ୍ରମେ ଆରୋହୀ ସଂଗୀତ ରେକର୍ଡ ନିର୍ମାତା ସୈଗଲ (ମହେଶ ଠାକୁର ଅଭିନୀତ)କୁ ଦେଖା କରେ  । ଘଟଣା ଚକ୍ରରେ ରାହୁଲ କିଛି ଗୁଣ୍ଡାଙ୍କ ଆକ୍ରମଣର ଶିକାର ହୁଏ । ଏହି ସମୟରେ ଆରୋହୀର ଫୋନ ଡାକରା ଗ୍ରହଣ କରିପାରେନି । ରାହୁଲର ସାଙ୍ଗ ତଥା ବ୍ୟବସ୍ଥାପକ କିମ୍ବା ମ୍ୟାନେଜର୍ ରାହୁଲର ଏହି ଦୁର୍ଘଟଣାକୁ ଲୁଚେଇ ରଖନ୍ତି ଏବଂ ଏକ ମିଥ୍ୟାପ୍ରଚାର କରିଦିଅନ୍ତି ଯେ ରାହୁଲ ଏକ ଷ୍ଟେଜ ସୋ ପାଇଁ ଦେଶ ବାହାରକୁ ଚାଲିଯାଇଛି । ରାହୁଲ ସହ ସାକ୍ଷାତ ହେବାପାଇଁ ବାରମ୍ବାର ଚେଷ୍ଟା କରି ବିଫଳ ହେବା ପରେ ଘରର ଗୁଜରାଣ ମେଣ୍ଟାଇବା ପାଇଁ ଅନ୍ୟ ଉପାୟ ନ ପାଇ ଆରୋହୀ ଏକ ଭଗ୍ନ ହୃଦୟ ନେଇ ପୁଣି ଫେରିଯାଏ ମଦ୍ୟ ଶାଳାରେ ଗାୟିକା ହେବା ପାଇଁ । କାହାଣୀର ଦ୍ୱିତୀୟ ଭାଗରେ ରାହୁଲ ଏବଂ ଆରୋହୀ ପରସ୍ପର ପାଇଁ ଉତ୍ସଗୀକୃତ ପ୍ରେମର ପ୍ରମାଣ ଦିଅନ୍ତି । ରାହୁଲକୁ ମଦ୍ୟ ପାନର ଭୁଲ ରାସ୍ତାରୁ ଠିକ ରାସ୍ତାକୁ ଆଣିବାର ଆରୋହୀର ନିଷ୍ଠାପର ଉଦ୍ୟମ ସତ୍ତ୍ୱେ ରାହୁଲ ଆତ୍ମହତ୍ୟା କରିଦିଏ ଏଇଥି ପାଇଁ ଯେ ଆରୋହୀର ସ୍ୱପ୍ନ ପୁରଣ ଦିଗରେ ସେ ବାଧକ ହେବାକୁ ଚାହାଁନ୍ତିନି । ଚରିତ୍ର ଆଦିତ୍ୟ ରାୟ କପୁର,--- ରାହୁଲ ଜୟକର ଭୁମିକାରେ ଶ୍ରଦ୍ଧା କପୁର--- ଆରୋହି କେଶବ ଶିର୍କେ ଭୁମିକାରେ ଶାଦ ରନଦ୍ଧାବା -- ବିବେକ ଭୁମିକାରେ ମହେଶ ଠାକୁର --- ସୈଗାଲ ଭୁମିକାରେ ମହେଶ ଭଟ୍ଟ-- ରାହୁଲର ପିତା ଭୁମିକାରେ ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ସଲୀଳ ଅଚାର୍ଯ୍ୟ , ଆଶୀଷ ଭଟ୍ଟ, ଶୂଭାଙ୍ଗୀ ଲଟକର ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି ।
ଆଲାନ ମାଥିସନ ଟ୍ୟୁରିଙ୍ଗ  (୨୩ ଜୁନ ୧୯୧୨ - ୭ ଜୁନ ୧୯୫୪) ଲଣ୍ଡନ‌ରେ ଜନ୍ମିତ ଜଣେ ବ୍ରିଟିଶ୍ ଗଣିତଜ୍ଞ ଓ କମ୍ପ୍ୟୁଟର ବିଜ୍ଞାନୀ ଥିଲେ  । ପ୍ରଥମେ ପ୍ରଥମେ କମ୍ପ୍ୟୁଟର ବିଷୟରେ କାମ କରିଥିବା ବ୍ୟକ୍ତିମାନଙ୍କ ମଧ୍ୟରୁ ସେ ଜଣେ । ମଣିଷକୁ କଷ୍ଟ ଲାଗୁଥିବା କାମକୁ କମ୍ପ୍ୟୁଟର ମାଧ୍ୟମରେ କରିବା କଥା ସେ ପ୍ରଥମେ ଚିନ୍ତା କରିଥିଲେ । ୧୯୩୬ରେ ସେ ଟ୍ୟୁରିଙ୍ଗ ଯନ୍ତ୍ର ଉଦ୍ଭାବନ କରିଥିଲେ । ଏହା ଏକ କାଳ୍ପନିକ ଯନ୍ତ୍ର ହେଲେ ହେଁ, କାର୍ଯ୍ୟକ୍ରମ  ର ଧାରଣା ସଂଶ୍ଳିଷ୍ଟ ଥିଲା । କୃତ୍ରିମ ବୁଦ୍ଧିମତାରେ ଟ୍ୟୁରିଙ୍ଗ ଆଗ୍ରହୀ ଥିଲେ । ସେ ଟ୍ୟୁରିଙ୍ଗ ପରୀକ୍ଷାର ପ୍ରସ୍ତାବ ଦେଲେ, କୌଣସି ଯନ୍ତ୍ରର ବୁଦ୍ଧିମତା ନିର୍ଣୟ କରିବା ପାଇଁ । ଦ୍ୱିତୀୟ ବିଶ୍ୱଯୁଦ୍ଧ ସମୟରେ ଟ୍ୟୁରିଙ୍ଗ ଜର୍ମାନ୍ ଗୁପ୍ତ ସନ୍ଦେଶର ଅର୍ଥ ନିର୍ଣୟ କରୁଥିଲେ । ପରେ, ସେ ଅନ୍ୟ ଜର୍ମାନ୍ ସଂକେତ ସମାଧାନ କରୁଥିଲେ । ୧୯୪୫ରୁ ୧୯୪୭ ପର୍ଯ୍ୟନ୍ତ ଟ୍ୟୁରିଙ୍ଗ ସ୍ୱଂୟକ୍ରୀୟ କମପ୍ୟୁଟିଙ୍ଗ ଯନ୍ତ୍ର ନିର୍ମାଣ ପାଇଁ କାମ କରୁଥିଲେ । ୧୯ ଫେବୃୟାରୀ ୧୯୪୬ରେ ସେ ଏଥିପାଇଁ ଏକ ଡିଜାଇନ୍ ପ୍ରଦାନ କଲେ । ଯଦିଓ ଏହା ଏକ କାର୍ଯ୍ୟକାରୀ ଡିଜାଇନ୍ ଥିଲା, ଯୁଦ୍ଧ ସମୟ ଯୋଗୁ ପ୍ରକଳ୍ପ ଆରମ୍ଭରେ ଅନେକ ବିଳମ୍ବ ହେଲା । ୧୯୪୭ରେ ବର୍ଷକର ଛୁଟି ନେଇ ସେ କେମ୍ବ୍ରିଜ ଚାଲି ଆସିଲେ । କେମ୍ବ୍ରିଜ‌ରେ ଥିଲାବେଳେ, ତାଙ୍କ ଅନୁପସ୍ଥିତିରେ ସ୍ୱଂୟକ୍ରୀୟ କମ୍ପ୍ୟୁଟର ନିର୍ମାଣ କରାଗଲା । ୧୦ ମଈ ୧୯୫୦ରେ ଏହା ପ୍ରଥମ କାର୍ଯ୍ୟକ୍ରମ ସମ୍ପାଦନ କଲା । ବ୍ୟକ୍ତିଗତ ଜୀବନ ଟ୍ୟୁରିଙ୍ଗ ଜଣେ ସମଲିଙ୍ଗୀ ଥିଲେ । ୧୯୫୨ରେ ଟ୍ୟୁରିଙ୍ଗ ସ୍ୱୀକାର କଲେ ଯେ ସେ ଇଂଲଣ୍ଡରେ ଜଣେ ପୁରୁଷ ସହିତ ସମ୍ବନ୍ଧ ରଖିଥିଲେ । ସେତେବେଳେ, ସମଲିଙ୍ଗୀ କାର୍ଯ୍ୟକଳାପ ଅପରାଧ ଥିଲା । ସେ ଦୋଷୀ ସାବ୍ୟସ୍ତ ହେଲେ ଓ ନିଷ୍ପତି ନେବା ପାଇଁ ବାଧ୍ୟ ହେଲେ । ତାଙ୍କୁ ଜେଲ ଯିବା ଓ ଶାରୀରିକ କ୍ଷୁଧା କମ କରିବା ପାଇଁ ହର୍‌ମୋନ୍ ନେବା ପାଇଁ ବିକଳ୍ପ ଦିଆଗଲା । ସେ ହର୍‌ମୋନ୍ ନେବା ପାଇଁ ନିଷ୍ପତି ନେଲେ । ସଜା ପରେ, ସେ ନପୁଂଷକ ହୋଇଗଲେ । ତାଙ୍କର ସ୍ତନବୃଦ୍ଧି ମଧ୍ୟ ଘଟିଲା । ମୃତ୍ୟୁ ୧୯୫୪ରେ, ଦୁଇ ବର୍ଷର କଷ୍ଟ ପରେ, ସିଆନାଇଡ଼ ମିଶ୍ରିତ ଶେଓ ଖାଇ ସେ ମୃତ୍ୟୁବରଣ କଲେ । ତାଙ୍କୁ ଦିଆଯାଇଥିବା ସଜାକୁ ଏବେ ଭେଷଜ ବିଜ୍ଞାନ ଓ ଆନ୍ତର୍ଜାତୀୟ ମାନବ ଅଧିକାର ଅନୁସାରେ ଭୁଲ୍ ବୋଲି ବିଶ୍ୱାସ କରାଯାଉଛି । ଟ୍ୟୁରିଙ୍ଗ‌ଙ୍କୁ ସମଲିଙ୍ଗୀ ବୋଲି ଦଣ୍ଡ ଦେଇଥିବାରୁ ୨୦୦୯ରେ ଏକ ଦରଖାସ୍ତରେ କ୍ଷମାପ୍ରାର୍ଥନା କରାଗଲା । ଦରଖାସ୍ତରେ ସହସ୍ରାଧିକ ଦସ୍ତଖତ ଥିଲା । ପ୍ରଧାନମନ୍ତ୍ରୀ ଗର୍ଡନ୍ ବ୍ରାଉନ୍ ଦରଖାସ୍ତ ଗ୍ରହଣ କଲେ ଓ ଟ୍ୟୁରିଙ୍ଗ‌ଙ୍କ ଦଣ୍ଡକୁ  "ଭୟଙ୍କର"  ବୋଲି କହିଲେ । ସହସ୍ରାଧିକ ଲୋକ ଆଲାନ ଟ୍ୟୁରିଙ୍ଗ‌ଙ୍କୁ ନ୍ୟାୟ ଦେବା ପାଇଁ ଏକାଠି ହେଲେ । ଟ୍ୟୁରିଙ୍ଗ‌ଙ୍କୁ ତତ୍କାଳୀନ ଆଇନ୍ ଅନୁସାରେ ଦଣ୍ଡିତ କରାଗଲା, ଯାହା ଫେରାଯାଇ ପାରିବ ନାହିଁ, କିନ୍ତୁ ତାହା ଅନୁଚିତ ଓ ମୁଁ ଦୁଃଖିତ ତାଙ୍କ ପ୍ରତି ହୋଇଥିବା ଅନ୍ୟାୟ ପାଇଁ । ତେଣୁ ବ୍ରିଟିଶ ସରକାର ଓ ଆଲାନ‌ଙ୍କ କାର୍ଯ୍ୟରୁ ପ୍ରଭାବିତ ଜନତାଙ୍କ ତରଫରୁ ଦୁଃଖର ସହିତ ମୁଁ କହୁଛି ଯେ: ଆମେ ଦୁଃଖିତ, ତୁମେ ସମ୍ମାନର ଅଧିକାରୀ ଥିଲ ।
ଦେବଦତ୍ତ ପଟ୍ଟନାୟକ (୧୧ ଡିସେମ୍ବର ୧୯୭୦ରେ ଜନ୍ମିତ) ଜଣେ ଡାକ୍ତର, ନେତୃତ୍ୱ ପରାମର୍ଶଦାତା ଓ ଲେଖକ  । ତାଙ୍କର ରଚନାବଳୀ ମୁଖ୍ୟତଃ ପୁରାଣ, କିମ୍ବଦନ୍ତୀ ଓ ମ୍ୟାନେଜମେଣ୍ଟ ପୃଷ୍ଟଭୂମୀ ଉପରେ ପର୍ଯ୍ୟବସିତ । ସେ ଭାରତର ସର୍ବବୃହତ ରିଟେଲ କମ୍ପାନୀ  "ଫ୍ୟୁଚର ଗ୍ରୁପ" ର ଚିଫ୍ ବିଲିଫ୍ ଅଫିସର ଭାବରେ କାର୍ଯ୍ୟ କରିଛନ୍ତି ।  "ମିଡ଼ ଡେ"  ଖବରକାଗଜରେ ସେ ଜଣେ ନିୟମିତ ସ୍ଥମ୍ଭକାର । ପ୍ରାରମ୍ଭିକ ଜୀବନ ଓ ଶିକ୍ଷା ଦେବଦତ୍ତ ମୁମ୍ବାଇରେ ଜନ୍ମିତ ଜଣେଓଡ଼ିଆ । ମୁମ୍ବାଇର ଚେମ୍ବୁରଠାରେ ତାଙ୍କ ବାଲ୍ୟଜୀବନ ବ୍ୟତିତ ହୋଇଛି ସେ ମୁମ୍ବାଇର  "ଗ୍ରାଣ୍ଟ ମେଡିକାଲ କଲେଜ" ରୁ ଏମ.ବି.ବି.ଏସ କରି ମୁମ୍ବାଇ ବିଶ୍ୱବିଦ୍ୟାଳୟରୁ କମ୍ପେୟାରିଟିଭ୍ ମ୍ୟାଇଥୋଲୋଜିରେ ଅଧିକ ଜ୍ଞାନଲାଭ କରିଛନ୍ତି । ଦେବଦତ୍ତ ଜଣେ ଐତିହାସିକ ବା ପୁରାତତ୍ନବିତ ନୁହନ୍ତି । ତାଙ୍କ ଲେଖାଗୁଡିକ ତଥ୍ୟ ଉପରେ ପର୍ଯ୍ୟବସିତ ନହୋଇ ସିଦ୍ଧାନ୍ତ ଉପରେ ପର୍ଯ୍ୟବସିତ ହୋଇଥାଏ । ବୃତ୍ତିଗତ ଜୀବନ ଦେବଦତ୍ତ ସାନୋଫି ଆଭେନଟିସ୍ ଓ ଆପୋଲୋ ଗ୍ରୁପ ଭଳି ଫାର୍ମା ଓ ସ୍ୱାସ୍ଥ୍ୟସେବା ଉଦ୍ୟୋଗରେ ୧୪ବର୍ଷ କାର୍ଯ୍ୟ କରିଛନ୍ତି । ଏହି ସମୟରେ ସେ ନିଜ ଖାଲି ସମୟ ପୌରାଣିକ ବିଷୟବସ୍ତୁକୁ ଆଧାର କରି ପ୍ରବନ୍ଧ ଓ ପୁସ୍ତକ ଲେଖୁଥିଲେ । କ୍ରମେ ଏହା ତାଙ୍କର ବୃତ୍ତି ହୋଇଯାଇଥିଲା । ସେ ୟର୍ଣଷ୍ଟ ଓ ୟଙ୍ଗ ସଂସ୍ଥାରେ ଜଣେ ପରାମର୍ଶଦାତା ଭାବରେ ମଧ୍ୟ କାର୍ଯ୍ୟ କରିଛନ୍ତି । ତାଙ୍କ ପ୍ରଥମ ପୁସ୍ତକ  "ଶିବା : ଆନ ଇଣ୍ଟ୍ରଡକ୍ସନ"  ୧୯୯୭ ମସିହାରେ ପ୍ରକାଶିତ ହୋଇଥିଲା । ନିଜର ସମସ୍ତ ପୁସ୍ତକର ବାଖ୍ୟା ଦେବଦତ୍ତ ନିଜେ କରନ୍ତି । ୨୦୦୯ ମସିହାରେ ଭାରତରେ ଅନୁଷ୍ଠିତ ପ୍ରଥମ ଟେଡ଼ ସମ୍ମେଳନରେ ଦେବଦତ୍ତ ଜଣେ ବକ୍ତା ଥିଲେ । ୨୦୧୦ ଅଗଷ୍ଟ ମାସରେ ସେ କଲମ୍ବିଆରେ  "ସବଜେକ୍ଟିଭ ବାର୍ଲଡ ଓ ମ୍ୟାଇଥୋଲୋଜି ଅଫ ଆଇଡେଣ୍ଟିଟି"  ଉପରେ ନିଜର ସଂଦର୍ଭ ପ୍ରସ୍ତୁତ କରିଥିଲେ । ସି.ଏନ୍,ବି.ସି ଟିଭି ଚ୍ୟାନେଲରେ ସେ ମେନକା ଦୋଷୀଙ୍କ ସହ  "ବିଜିନେସ ସୂତ୍ର"  ନାମକ ଏକ କାର୍ଯ୍ୟକ୍ରମ ପରିବେଷଣ କରୁଥିଲେ । ଏହି କାର୍ଯ୍ୟକ୍ରମରେ ସେ ରାମାୟଣ ଓ ମହାଭାରତରୁ ଆଜିର ମ୍ୟାନେଜମେଣ୍ଟ ଶିକ୍ଷାର ଅବତାରଣା କରୁଥିଲେ । ସେ ଷ୍ଟାର ଟିଭି ଓ ଏପିକ ଟିଭି ଏବଂ ରିଲାଏନସ ଉଦ୍ୟୋଗ ପାଇଁ ଜଣେ ପରାମର୍ଶଦାତା ଭାବରେ ମଧ୍ୟ କାର୍ଯ୍ୟ କରିଛନ୍ତି । ବ୍ୟକ୍ତିଗତ ଜୀବନ ଦେବଦତ୍ତ ବର୍ତ୍ତମାନ ମୁମ୍ବାଇଠାରେ ରହନ୍ତି ।
କେଟୋକୋନାଜୋଲ, ବିକ୍ରୟ ନାମ ନିଜୋରାଲ, ଏକ କବକ ବିରୋଧୀ ଔଷଧ ଯାହା ଅନେକ କବକ ସଂକ୍ରମଣ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  ଟିନିଆ, ଚର୍ମ କ୍ୟାଣ୍ଡିଡିଆସିସ୍, ପିଟିରିଆସିସ ଭର୍ସିକଲର, ରୁପି, ଏବଂ ସେବୋରିକ୍ ଡର୍ମାଟାଇଟିସ ଭଳି ଚର୍ମ ରୋଗମାନଙ୍କରେ ବ୍ୟବ‌ହାର କରାଯାଏ  ପାଟିରେ ଦିଆଯିବା ଏକ କମ୍ ପସନ୍ଦଯୋଗ୍ୟ ବିକଳ୍ପ ଏବଂ ଯେତେବେଳେ ଅନ୍ୟ ଏଜେଣ୍ଟଗୁଡିକ ବ୍ୟବହାର ହୋଇପାରିବ ନାହିଁ ସେତେବେଳେ କେବଳ ଗୁରୁତର ସଂକ୍ରମଣ ପାଇଁ ପରାମର୍ଶ ଦିଆଯାଏ  ଅତ୍ୟଧିକ କେଶ ବୃଦ୍ଧି ଏବଂ କୁସିଙ୍ଗ ସିଣ୍ଡ୍ରୋମର ଚିକିତ୍ସାରେ ମଧ୍ୟ ଦିଆଯାଇପାରେ  ଚର୍ମରେ ଏହି ଔଷଧ ପ୍ରୟୋଗ କଲେ ଲାଲ ରଙ୍ଗ, ଗଲୁ ଏବଂ ଫୋଡ଼ିହେବା ଅନୁଭବ ହୋଇପାରେ  ପାଟିରେ ଦେବାଦ୍ୱାରା ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡ ବିନ୍ଧା ଓ ଯକୃତ ସମସ୍ୟା ହୋଇପାରେ  ଯକୃତ ଜନିତ ସମସ୍ୟାରେ ମୃତ୍ୟୁ ହୋଇପାରେ କିମ୍ବା ଯକୃତ ପ୍ରତିରୋପଣର ଆବଶ୍ୟକତା ହୋଇପାରେ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ବିସ୍ତାର, ଆଡ୍ରେନୋକର୍ଟିକାଲ୍ ଅଭାବ ଏବଂ ଆନାଫାଇଲକ୍‌ସିସ ହୋଇପାରେ  ଏହା ଏକ ଇମିଡାଜୋଲ ଦଳର ଔଷଧ ଏବଂ କବକ ଜୀବକୋଷର ଆବରଣ ବା ସେଲ ମେମ୍ବ୍ରେନ ପାଇଁ ଆବଶ୍ୟକ ହେଉଥିବା ଏର୍ଗୋଷ୍ଟେରଲ ଉତ୍ପାଦନକୁ ପ୍ରଭାବିତ କରି କାର୍ଯ୍ୟକ୍ଷମ ହୁଏ ଓ ଏହାଦ୍ୱାରା ଅଭିବୃଦ୍ଧି ମନ୍ଥର ହୋଇଯାଏ  କେଟୋକୋନାଜୋଲ ୧୯୭୭ରେ ପେଟେଣ୍ଟ ହୋଇଥିଲା ଏବଂ ୧୯୮୧ରେ ଡାକ୍ତରୀ ବ୍ୟବହାରରେ ଆସିଥିଲା ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ ଏବଂ ଚର୍ମରେ ପ୍ରୟୋଗ କରାଯାଉଥିବା ଔଷଧ ଯୁକ୍ତରାଜ୍ୟରେ ସ‌ହଜରେ ମିଳେ  ଯୁକ୍ତରାଜ୍ୟରେ ଏକ ୩୦-ଗ୍ରାମ୍ ଟ୍ୟୁବ୍ ୨୦୧୯ ସୁଦ୍ଧା ଏନଏଚଏସର ମୂଲ୍ୟ  ୫ରୁ କମ୍ ଅଟେ। ଯୁକ୍ତରାଷ୍ଟ୍ରରେ, ଯେଉଁଠାରେ ଚର କ୍ରିମ୍ କେବଳ ପ୍ରେସକ୍ରିପସନ୍ଦ୍ୱାରା ଉପଲବ୍ଧ, ଏହି ପରିମାଣର ହୋଲସେଲ ମୂଲ୍ୟ 2017ରେ ୬.୩୦ ଡଲାର ଥିଲା । , ଏହା ଯୁକ୍ତରାଷ୍ଟ୍ରରେ ୨୧୯ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା  ପାଟିରେ ନିଆଯାଇଥିବା ସୂତ୍ରକୁ ୟୁରୋପୀୟ ୟୁନିଅନରେ ଏବଂ ଅଷ୍ଟ୍ରେଲିଆରେ ୨୦୧୩ ମସିହାରେ ପ୍ରତ୍ୟାହାର କରାଯାଇଥିଲା ଏବଂ ୨୦୧୫ରେ ଚାଇନାରେ ପ୍ରତ୍ୟାହାର କରାଯାଇଥିଲା ।
ଆବଶ୍ୟକ ସାମଗ୍ରୀ ଫୁଲ କୋବି -୧ଟି ଆଳୁ -୩୫୦ଗ୍ରାମ୍ ଟମାଟୋ - ୨ଟି ଅଦା - ୧ଟି ଲଙ୍କା - ୨ ଟି ଧନିଆ - ୩ଟି ବଡ଼ ଚାମଚ ଭଲରେ କଟା ହୋଇଥିବା ତେଲ ଜିରା-ଅଧା ଛୋଟ ଚାମଚ ହେଙ୍ଗୁ - ୧ ଚିମୁଟା ହଳଦୀ ପାଊଡର - ୧/୪ ଚାମଚ ଧନିଆ ପାଉଡର- ୧/୪ ଚାମଚ ଲଙ୍କା ଗୁଣ୍ଡ - ୧/୪ ଚାମଚ ମେଥି - ୨ ଛୋଟ ଚାମଚ ଲୁଣ- ସ୍ୱାଦାନୁସାରେ ବଡ଼ ଅଳେଇଚ - ୨ଟି ଡାଲଚିନି ଲବଙ୍ଗ - ୩ଟି ଶୁଖିଲା ଲଙ୍କା - ୮ରୁ ୧୦ ଟି ବିଧି କୋବିକୁ ଛୋଟ ଛୋଟ ଟୁକୁଡାରେ କାଟିକରି ଭଲରେ ଧୋଇ ଦିଅନ୍ତୁ। ଆଳୁର ଚୋପା ଛଡ଼ାଇ ସମସ୍ତ ଆଳୁକୁ ୬ଟି ତୁକୁଡାରେ କାଟନ୍ତୁ । ଟମାଟୋ, ଅଦାକୁ ଭଲରେ ପେସି ଦିଅନ୍ତୁ ଏବଂ କିଛି ଅଦାକୁ ଲମ୍ବା ଲମ୍ବା ତୁକୁଡାରେ କାଟନ୍ତୁ। କରାଇରେ ତେଲ ପକାଇ ଭଲରେ ଗରମ କରି ଦିଅନ୍ତୁ । ତେଲ ଗରମ ହେଲାପରେ ସେଥିରେ ଆଳୁ ପକାଇ ଭଲରେ ଭାଜନ୍ତୁ ।ଏବେ ଆଳକୁ ବାହାର କରି କୋବିକୁ ଭାଜନ୍ତୁ ।ଏବଂ କୋବି ଅଳ୍ପ ଖଇରିଆ ହେଲାପରେ ତାକୁ ବାହାର କରିଦିଅନ୍ତୁ । ଏହାପରେ କରାଇରେ ୨-୩ ଚାମଚ ତେଲ ଛାଡିକରି ବାକି ତେଲ ବାହାର କରି ଦିଅନ୍ତୁ । ତେଲରେ ଜିରା,ହେଙ୍ଗୁ ପକାନ୍ତୁ,ଜିରାକୁ ଭୁଣିଲା ପରେ ସେଥିରେ କଟା ହୋଇଥିବା ଅଦା,ହଳଦୀ ଗୁଣ୍ଡ,ଧନିଆ ଗୁଣ୍ଡ,ଲଙ୍କା, ଅଳେଇଚ,ଡାଲଚିନି,ଲବଙ୍ଗ ଏବଂ କସ୍ତୁରି ମେଥି ପକାଇ ଭଲରେ ଭୁଣନ୍ତୁ । ଏହପରେ ଟମାଟୋ,ଅଦା,ଲଙ୍କାର ପେସ୍ଟ ପକାନ୍ତୁ ଏବଂ ଲଙ୍କା ଗୁଣ୍ଡ ପକାଇ ଭଲରେ ଭୁଣନ୍ତୁ ଜେପରିକି ମସଲା ଉପରେ ତେଲ ଦେଖାଯିବ। ମସଲା ଭୁଣିଲା ପରେ ସେଥିରେ ୧/୨କପ୍ ପାଣି,ଲୁଣ,ଗରମ ମସଲା ପକାନ୍ତୁ ଏହା ଫୁଟିଲା ପରେ ସେଥିରେ ଛଣା ହୋଇଥିବା କୋବି,ଆଳୁ ଏବଂ ଧନିଆ ପକାଇ ମିଶାନ୍ତୁ ଏବଂ ୫ ମିନିଟ ପାଇଁ ଢାଙ୍କୁଣି ଦେଇ ଦିଅନ୍ତୁ। ୫ ମିନିଟ ପରେ ଏହାକୁ ପାତ୍ରରୁ କାଢି ଗରମ ଗରମ ପରସନ୍ତୁ। ଟିପ୍ପଣୀ ଏହା ୪-୫ ଜଣଙ୍କ ପାଇଁ ଉଦ୍ଦିଷ୍ଟ ସମୟ ୪୦ ମିନିଟ ଏହାକୁ ପରଟା,ନାନ୍ କିମ୍ବା ରୁଟି ସାଙ୍ଗରେ ମଧ୍ୟ ଖାଇପାରିବେ।
ସତ୍ୟଭାମା, ସତ୍ରାଜିତ୍‌ ରାଜାଙ୍କର କନ୍ୟା ଓ ଶ୍ରୀକୃଷ୍ଣଙ୍କର ୮ଜଣ ମହିଷୀଙ୍କ ମଧ୍ୟରୁ ଏକତମ । ଏହାଙ୍କ ଅନୁରୋଧ ପୂରଣ କରିବା ପାଇଁ ଶ୍ରୀକୃଷ୍ଣ ଇନ୍ଦ୍ରଙ୍କ ସହିତ ଯୁଦ୍ଧ କରି ସ୍ୱର୍ଗରୁ ଇନ୍ଦ୍ରଙ୍କ ନନ୍ଦନକାନନରୁ ପାରିଜାତ ବୃକ୍ଷକୁ ଆଣି ଏହାଙ୍କୁ ଉପହାର ଦେଇଥିଲେ ଏ ପୁଣ୍ୟକ ବ୍ରତ ଅନୁଷ୍ଠାନ କରି ଶ୍ରୀକୃଷ୍ଣଙ୍କୁ ପାରିଜାତ ବୃକ୍ଷରେ ବନ୍ଧନ କରିଥିଲେ ଏହାଙ୍କ ଗର୍ଭରେ ଶ୍ରୀକୃଷ୍ଣଙ୍କ ଔରସରେ ଭାନୁଆଦି ସାତପୁତ୍ର ଜାତ ହୋଇଥିଲେ ଯଦୁବଂଶର ଧ୍ୱଂସ ଓ ଶ୍ରୀକୃଷ୍ଣଙ୍କ ଦେହତ୍ୟାଗ ପରେ ଯଦୁବଂଶୀୟ ଅନ୍ୟ ମହିଳାମାନଙ୍କ ସଙ୍ଗେ ଅର୍ଜୁନ ଏହାଙ୍କୁ ଦ୍ୱାରକାରୁ ହସ୍ତିନାପୁରକୁ ନେଇ ଯାଇଥିଲେ । ପରେ ଏ ବନବାସିନୀ ହୋଇ ତପଶ୍ଚରଣପୂର୍ବକ ଜୀବନର ଶେଷ ଅଂଶ ଅତିବାହିତ କଲେ ।
କମଳାକାନ୍ତ ନାୟକ  (୧ ଫେବୃଆରୀ ୧୯୫୪ - ୧୮ ମଇ ୨୦୨୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ ଓ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ସେ ଓଡ଼ିଶା ବିଧାନ ସଭା ନିର୍ବାଚନରେ ଜଶୀପୁର ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କମଳାକାନ୍ତ ନାୟକ ଓଡ଼ିଶାର ମୟୂରଭଞ୍ଜ ଜିଲ୍ଲାସ୍ଥିତ ରରୁଆଁ ବ୍ଲକ ଅନ୍ତର୍ଗତ ବୈଦ୍ୟନାଥ ଗ୍ରାମପଞ୍ଚାୟତର ଜାମୁନ୍ତି ଗ୍ରାମରେ ୧୯୫୪ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମହେନ୍ଦ୍ରନାଥ ନାୟକ । ସେ କବିତା ନାୟକଙ୍କୁ ବିବାହ କରିଥିଲେ । କଳାରେ ସ୍ନାକକୋତ୍ତର ଡ଼ିଗ୍ରୀ ହାସଲ କରିବା ପରେ ସେ ଓଡ଼ିଶା ପ୍ରଶାସନିକ ସେବା  ଓଏଏସ୍‌ ରେ ଯୋଗଦେଇଥିଲେ । ଚାକିରୀ କାଳ ମଧ୍ୟରେ କେନ୍ଦୁଝର ଓ ମୟୂରଭଞ୍ଜର ବିଭିନ୍ନ ସ୍ଥାନରେ ବିଡ଼ିଓ ଓ ତହସିଲଦାର ରୂପେ କାର୍ଯ୍ୟ କରିଥିଲେ । ରାଜନୈତିକ ଜୀବନ ୧୯୯୫ ମସିହାରେ ସ୍ୱେଚ୍ଛାକୃତ ଭାବେ ଓଡ଼ିଶା ପ୍ରଶାସନିକ ସେବା ଚାକିରୀରୁ ଅବସର ନେବା ପରେ ବିଜୁ ପଟ୍ଟନାୟକଙ୍କ ନେତୃତ୍ୱାଧୀନ ଜନତା ଦଳରେ ଯୋଗ ଦେଇଥିଲେ । ସେହିବର୍ଷ ସେ ପ୍ରଥମେ ଜନତା ଦଳରୁ ପ୍ରାର୍ଥୀ ହୋଇ ପରାଜିତ ହୋଇଥିଲେ । ପଟ୍ଟନାୟକଙ୍କ ମୃତ୍ୟୁ ପରେ ଜନତା ଦଳ ବିଜୁ ଜନତା ଦଳରେ  (ବିଜେଡି) ପରିଣତ ହେବା ପରେ ସେ ବିଜେଡି-ଭାଜପା ମେଣ୍ଟ ପାଇଁ ମିଳିତ ଭାବେ ନିର୍ବାଚନ ଲଢ଼ିଥିଲେ  । ୨୦୦୦ ନିର୍ବାଚନରେ ସେ ଭାଜପାରୁ ଟିକେଟ ପାଇଁ ଆଶାୟୀ ଥାଇ ହାରିଥିଲେ । ପରେ ସେ ତୃଣମୂଳ କଂଗ୍ରେସରୁ ପ୍ରାର୍ଥୀ ହୋଇଥିଲେ । ଏହାପରେ ପୁଣି ୨୦୦୪ ମସିହାରେ ସ୍ୱାଧୀନ ପ୍ରାର୍ଥୀ ରୂପେ ପ୍ରତିଦ୍ୱନ୍ଦୀତା କରିଥିଲେ । ୨୦୦୯ ମସିହାରେ ସେ ବିଜୁ ଜନତା ଦଳରୁ ପ୍ରତିଦ୍ୱନ୍ଦିତା କରି ଓଡ଼ିଶା ବିଧାନ ସଭାର ବିଧାୟକ ହୋଇଥିଲେ । ୨୦୧୯ ନିର୍ବାଚନ ପୂର୍ବରୁ ସେ ବିଜୁ ଜନତା ଦଳ ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ମୃତ୍ୟୁ କେନ୍ଦୁଝର ଜିଲ୍ଲା ମୁଖ୍ୟ ଚିକିତ୍ସାଳୟରେ ଚିକିତ୍ସାଧୀନ ଅବସ୍ଥାରେ ୨୦୨୧ ମସିହା ମଇ ୧୮ ତାରିଖ ଦିନ ହୃଦ୍‌ଘାତରେ କମଳାକାନ୍ତ ମୃତ୍ୟୁବରଣ କରିଥିଲେ ।
ପବିତ୍ର ମୋହନ ଜେନା  (ଜନ୍ମ: ୧୯୪୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ କଂଗ୍ରେସ  (ଆର୍)ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ  । ପବିତ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୭୧ ମସିହାରେ ଓଡ଼ିଶାରେ ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ବିଞ୍ଝାରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପବିତ୍ର ମୋହନ ଜେନା ୧୯୪୨ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବେଣୁ ଜେନା ଏବଂ ପତ୍ନୀଙ୍କ ନାମ ଇନ୍ଦୁମତି ଜେନା । ପବିତ୍ରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ପବିତ୍ର ମୋହନ ଜେନା ଓଡ଼ିଶା ରାଜନୀତିରେ କଂଗ୍ରେସ  (ଆର୍)ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ବାଉରୀବନ୍ଧୁ କର  (୧୨ ସେପ୍ଟେମ୍ବର ୧୯୫୧- ୧୮ ସେପ୍ଟେମ୍ବର ୨୦୨୦), ଜଣେ ଓଡ଼ିଆ ସାହିତ୍ୟିକ ଓ ସମାଲୋଚକ ଥିଲେ  । ବୃତ୍ତିରେ ସେ ଜଣେ ଅଧ୍ୟାପକ ଥିଲେ । ସେ ବ୍ରହ୍ମପୁର ବିଶ୍ୱବିଦ୍ୟାଳୟର ପିଜି କାଉନସିଲର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ବାଉରୀବନ୍ଧୁ, ପିଲାଦିନୁ ଜଣେ ମେଧାବୀ ଛାତ୍ର ଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସେ ଓଡ଼ିଆରେ ସ୍ନାତକ ଓ ସ୍ନାତକୋତ୍ତର ଶିକ୍ଷାଗ୍ରହଣ କରିଥିଲେ । ଉଭୟ ପରୀକ୍ଷାରେ ସେ ଶ୍ରେଷ୍ଠସ୍ଥାନ ଅଧିକାର କରି ସ୍ୱର୍ଣ୍ଣପଦକ ଲାଭ କରିଥିଲେ । ୧୯୭୬ ମସିହାରୁ ସେ ଅଧ୍ୟାପକ ଭାବରେ କାର୍ଯ୍ୟାରମ୍ଭ କରିଥିଲେ । ଯାଜପୁରର ଏନ୍.ସି କ‌ଲେଜ୍, କଟକର ଜେ.କେ.ବି.କେ କଲେଜ, ଭଦ୍ରକ କଲେଜ, କେନ୍ଦୁଝର କଲେଜ ଆଦିରେ ସେ ଅଧ୍ୟାପନା କରି ସେ ବ୍ରହ୍ମପୁର ବିଶ୍ୱବିଦ୍ୟାଳୟର ପିଜି କାଉନସିଲର ଅଧ୍ୟକ୍ଷ ଭାବରେ ଅବସର ଗ୍ରହଣ କରିଥିଲେ ।
ସ୍ପେନ୍‌ର ବ୍ୟୁନୋଲ୍ ସହରରେ ବୈଲେଁସିୟନ୍ ସମ୍ପ୍ରଦାୟର ଲୋକେ ପ୍ରତିବର୍ଷ ଟୋମାଟିନା  (ସ୍ପେନୀୟ ଉଚ୍ଚାରଣ:  ) ପର୍ବକୁ ପାଳନ କରନ୍ତି  । ଏହି ପର୍ବ ପାଇଁ ବ୍ୟବହାର କରାଯାଉଥିବା ଟମାଟର ସେତେଟା ସ୍ୱାଦିଷ୍ଟ ନୁହେଁ । ଇତିହାସ 1945 ଜାନୁଆରୀରେ ବ୍ୟୁନେଲ୍ ସହରରେ ଏକ ପରେଡ୍‌ର ଆୟୋଜନ କରାଯାଇଥିଲା । ପରେଡ୍‌ରେ ଦୁଇପକ୍ଷ ମଧ୍ୟରେ କୌଣସି କାରଣରୁ ସଂଘର୍ଷ ହେଲା । ଝଗଡା ଏତେ ଭିଷଣ ହେଲା ଯେ ଲୋକ ଯାହା ପାଇଲେ ପରସ୍ପର ଉପରକୁ ଫିଙ୍ଗିଲେ । ପାଖରେ ଥିବା ପରିବା ଦୋକାନରୁ ଟମାଟର ଫିଙ୍ଗାଗଲା । ପରେ ପୋଲିସଦ୍ୱାରା ସ୍ଥିତି ନିୟନ୍ତ୍ରଣକୁ ଆସିଥିଲା । ସେହି ବର୍ଷ ଅଗଷ୍ଟରେ ବ୍ୟୁନେଲ୍ର କିଛି ଯୁବକ ପରସ୍ପର ଉପରକୁ ଟମାଟର ଫିଙ୍ଗିବା ଆରମ୍ଭ କରିଦେଲେ । ଧୀରେ ଧୀରେ ଏହା ପ୍ରତିବର୍ଷ ପାଳନ କରାଗଲା ଏବଂ ବର୍ତ୍ତମାନ ସାରା ପୃଥିବୀରେ ପ୍ରସିଦ୍ଧି ଲାଭ କରିଅଛି । ଆଧାର ବାହାର ଲିଙ୍କ :  ' 2010-08-29 . -
ଆର୍ଗାଟ୍ରୋବାନ ହେଉଛି ଏକ ଔଷଧ ଯାହା ହେପାରିନଦ୍ୱାରା ସୃଷ୍ଟି ହୋଇଥିବା ଥ୍ରୋମ୍ବୋସାଇଟୋପେନିଆ  ରେ ରକ୍ତ ଜମାଟ ବାନ୍ଧିବାର ଚିକିତ୍ସା ପାଇଁ ଏହା ବ୍ୟବହୃତ ହୁଏ । ଏହା ଏଚଆଇଟି   ସହିତ ପରକ୍ୟୁଟାନିଅସ କରୋନାରୀ ହସ୍ତକ୍ଷେପ  ରେ ଥିବା ଲୋକମାନଙ୍କରେ ଚିକିତ୍ସାରେ ମଧ୍ୟ ବ୍ୟବହୃତ ହୋଇପାରେ । ଏକ ଶିରାରେ ଏହା ଧୀରେ ଧୀରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଜ୍ୱର, ତରଳ ଝାଡ଼ା, ଅଣନିଶ୍ୱାସ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୋଇପାରେ। ଯକୃତ ଜନିତ ସମସ୍ୟା ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ରକ୍ତ ଜମାଟ ବିରୋଧୀ ବା ଆଣ୍ଟିକୋଆଗୁଲାଣ୍ଟ ଅଟେ, ବିଶେଷତଃ ଏକ ସିଧାସଳଖ ଥ୍ରୋମ୍ବିନ ଅବରୋଧକ । ୨୦୦୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆର୍ଗାଟ୍ରୋବାନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୨୧ ସୁଦ୍ଧା ଯୁକ୍ତରାଜ୍ୟରେ ୫୦ ମିଗ୍ରା ଔଷଧର ମୂଲ୍ୟ ପ୍ରାୟ   ୫୦ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୧୦ ଡଲାର ଅଟେ।
ମାନାୱାର୍ ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ଧର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାନାୱାର୍ ୨୨.୨୩୫୭ ଉତ୍ତର ଅକ୍ଷାଂଶ ଓ ୭୫.୦୮୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାନାୱାର୍ ସହରର ମୋଟ ଜନସଂଖ୍ୟା ୨୫୪୬୦ ଅଟେ । ସେଥି ମଧ୍ୟରୁ ୫୧.୬୧% ଜଣ ପରୁଷ ହୋଇଥିବା ବେଳେ ୪୮.୩୯% ଜଣ ନାରୀ ଅଟନ୍ତି । ମାନାୱାର୍ର ସାକ୍ଷରତା ହାର ୫୯.୨୩% ଅଟେ । ଏହା ଜାତୀୟ ହାରଠାରୁ ୫.୬୧% ପ୍ରତିଶତ କମ ଅଟେ । ସେଥିରୁ ୩୪.୦୩% ପ୍ରତିଶତ ପୁରୁଷ ଓ ୨୫.୨୦% ନାରୀ ଅଟନ୍ତି । ୧୫.୩୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାନାୱାର୍ର ସରକାରୀ ଭାଷା ଅଟେ ।
ନାରୀ ବି ପିନ୍ଧିପାରେ ରକ୍ତ ସିନ୍ଦୂର, ୧୯୯୭ରେ ମୁ୍କ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦୁର୍ଗା ନନ୍ଦ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ରଚନା ବାନାର୍ଜୀ, ମିହିର ଦାସ, ସିଦ୍ଧାନ୍ତ ମହାପାତ୍ର, ହର ପଟ୍ଟନାୟକ, ସୁରେଶ ବଳ, ମୋନାଲିସା କର, ଦେବୁ ବୋଷ, ନମ୍ରତା ଦାସ, ବ୍ରଜ ସିଂହ, ସରୋଜ ଦାସ, ଦେବୁ ପଟ୍ଟନାୟକ, ଚନ୍ଦନ ମିଶ୍ର, ଅଭିପ୍ସା ଦାସ, ବିନାୟକ ମିଶ୍ର, ପଞ୍ଚାନନ ପାଣିଗ୍ରାହୀ, ମନିଷା ରଥ, ପ୍ରଦ୍ୟୁମ୍ନ ଲେଙ୍କା, ନବ ଆଚାର୍ଯ୍ୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଆବୁ ପର୍ବତ ବନ୍ୟପ୍ରାଣୀ ଅଭୟାରଣ୍ୟ ଭାରତର ସର୍ବପୁରାତନ ପର୍ବତମାଳା , ଆରାବଳି ରେଞ୍ଜରେ ରହିଛି । ଏହାକୁ ଅଭୟାରଣ୍ୟ ଭାବରେ 1980 ମସିହାରେ ଘୋଷଣା କରାଯାଇଥିଲା । . ଭୌଗୋଳିକ ଅବସ୍ଥିତି ଏହାର ଭୌଗୋଳିକ ସ୍ଥିତି 24 33 0  72 38 0  ଠାରେ । ଏହା 19 କିଲୋମିଟର ଦୀର୍ଘ ଓ 6 କିଲୋମିଟର ପ୍ରସ୍ଥର ଏକ ପ୍ଲାତେଉ ବା ମାଳଭୂମି । ଏହା ସମୁଦ୍ର ପତ୍ତନଠାରୁ 300 ମିଟରରୁ 1722 ମିଟର ଯାଏ ଉପରେ ରହିଛି । , ଗୁରୁ ଶିଖର ଏହାର ରାଜସ୍ଥାନଠାରେ ଥିବା ସର୍ବୋଛ ଶିଖର । ବୃକ୍ଷ ଏଠାରେ ବୃକ୍ଷମାନଙ୍କ ବିଶେଷ ବିବିଧତା ରହିଥାଏ । ଏହି ଅରଣ୍ୟ ଚିର ସବୁଜ । ଏଠାରେ 112 ପରବାର ର ବୃକ୍ଷ 820 ପ୍ରକାରଭେଦ ଅନୁସାରେ ରହିଛି । ବୁଦା ଜାତୀୟ ବୃକ୍ଷୀ ସହ ଔଷଧୀୟ ବୃକ୍ଷ୍ୟ ମଧ୍ୟ ବହୁ ପରିମାଣରେ ଏଠାରେ ରହିଥାଏ । . ଜୀବଜନ୍ତୁ ଏଠାରେ ବହୁ ବିରଳ ପ୍ରଜାତିର ଜୀବ ସହ 1872 ମସିହା ଯାଏ ସିଂହ ଓ ବ୍ୟାଘ୍ର ଥିବାର ନିରୀକ୍ଷ୍ୟଣ କରାଯାଇଥିଲା । ବର୍ତ୍ତମାନ ଚିତାବାଘ , ସମ୍ବାର , କୋକି ଶିଅଳ , ଭାଲୁ , ଇତ୍ୟାଦି ବହୁ ସଂଖ୍ୟାରେ ରହିଛନ୍ତି । ଏଠାରେ 250 ପ୍ରଜାତିର ପକ୍ଷୀ ରହିଥିବାର ଆକଳନ କରାଯାଇଛି ।
ପଲମୋନାରି ସରଫାକ୍ଟାଣ୍ଟ  (ଇଂରାଜୀ ଭାଷାରେ ) ଏକ ଔଷଧ ଯାହା ନବଜାତ ଶିଶୁଙ୍କର ହେଉଥିବା ଇନଫାଣ୍ଟ ରେସ୍ପିରେଟରି ସିଣ୍ଡ୍ରୋମ   ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ସାଧାରଣତଃ ଗର୍ଭ ବୟସ   ୩୨ରୁ କମ୍‌ରେ ଜନ୍ମ ହେଉଥିବା ପିଲାଙ୍କର ପ୍ରତିଷେଧ ନିମନ୍ତେ ଦିଆଯାଏ । ଏହା ଏଣ୍ଡୋଟ୍ରାକିଆଲ ନଳୀ ମାଧ୍ୟମରେ ଦିଆଯାଏ । ଶୀଘ୍ର ଏହାର ପ୍ରଭାବ ଆରମ୍ଭ ହୁଏ । ଅନେକ ଡୋଜ ଆବଶ୍ୟକ ହୋଇପାରେ । ଏହାର ପାର୍ଶ୍ୱ ପ୍ରତିକ୍ରିୟାରେ ଧୀର ହୃଦ୍‌ଗତି   ଓ ସ୍ୱଳ୍ପ ଅମ୍ଳଜାନ ସ୍ତର   ହୋଇପାରେ । ଇଣ୍ଟ୍ରାକ୍ରାନିଆଲ ରକ୍ତସ୍ରାବ  ( : ) ମଧ୍ୟ ହୋଇପାରେ  । ପଲମୋନାରି ସରଫାକ୍ଟାଣ୍ଟ କୃତ୍ରିମ ଉପାୟରେ ପ୍ରସ୍ତୁତ କରାଯାଇପାରେ ବା ଗାଈ ବା ଘୁଷୁରୀର ଫୁସଫୁସରୁ ପୃଥକ କରାଯାଇପାରେ । ସନ ୧୯୫୦ରେ ପଲମୋନାରି ଆବିଷ୍କୃତ ହୋଇଥିଲା ଓ ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୦ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏକ ଡୋଜ ପିଛା ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୨୮୧.୬୪ରୁ ୫୪୭.୪୦ ପାଉଣ୍ଡ ।
କ୍ଷୀର ସାଗର ଓଡ଼ିଶାର ଏକ ମିଠା ବ୍ୟଞ୍ଜନ ଅଟେ ଯାହା ଶାବ୍ଦିକ ରୂପେ  "କ୍ଷୀରର ମହାସାଗର" ରେ ଅନୁବାଦ କରିଥାଏ । ଏହି ମିଠା ସାଧାରଣତଃ ଭାଗବାନ ବିଷ୍ଣୁ, ଲକ୍ଷ୍ମୀ ଏବଂ ମଧୂସୁଦନଙ୍କ ପାଖେ ପ୍ରସାଦ ଋପେ ଲଗାଯାଏ । କ୍ଷୀର ସାଗରରେ ମିଠା, ବହଳ ଖୀରରେ ଛେନାରୁ ପ୍ରସ୍ତୁତ ଗୋଲ ଗୋଲ ବଲ ପରି ହୋଇଥାଏ । କେସର, ଚିନି ଏବଂ ଅଳେଇଚ ଗୁଣ୍ଡ ପକେଇ ପ୍ରସ୍ତୁତ କରାଯାଏ । ଏହା ସାଧାରଣତଃ ଥଣ୍ଡାକରି ଖିଆଯାଏ । ଏହି ଖାଦ୍ୟ ସାଧାରଣତଃ  (ରସମଲାଇ)ର ପୂର୍ବବର୍ତ୍ତୀ ଅଟେ  । କ୍ଷୀର ସାଗରରେ ମୁଖ୍ୟତଃ ଖୀରର ଆଧାର ରାବିଡ଼ି ପରି ମୋଟାଥାଏ ।
ଡମ‌ପେରିଡନ  (ଇଂରାଜୀ ଭାଷାରେ ) ବିକ୍ରୟ ନାମ ମୋଟିଲିଅମ   ଏକ ଔଷଧ ଯାହା ଅଇ, ପାକସ୍ଥଳୀ ମାଧ୍ୟମରେ ଖାଦ୍ୟର ପରିବ‌ହନ ବୃଦ୍ଧି, ଅଧକପାଳି ଚିକିତ୍ସା, ଏବଂ ସ୍ତନ ଦୁଗ୍ଧ ପରିମାଣ ବୃଦ୍ଧି କରିବା ନିମନ୍ତ ଦିଆଯାଏ  । ଏହା ପାଟିଦ୍ୱାରା ନିଆଯାଏ  ପାର୍ଶ୍ୱ ପ୍ରତିକ୍ରିୟାର ବିପଦ ହେତୁ ଏକ ସପ୍ତାହରୁ କମ୍ ସମୟ ପାଇଁ ବ୍ୟବହାର କରିବାକୁ ସୁପାରିଶ କରାଯାଏ ଏବଂ ସ୍ତନ୍ୟପାନ ବୃଦ୍ଧି କରିବାକୁ ପରାମର୍ଶ ଦିଆଯାଇନଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି ଅନ୍ତର୍ଭୁକ୍ତ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, ତରଳ ଝାଡ଼ା ଏବଂ ଯୌନ‌କ୍ରିୟା ଅସୁବିଧା ହୋଇପାରେ  ଅନିୟମିତ ହୃତ୍ ସ୍ପନ୍ଦନ ଏବଂ ହଠାତ୍ ହୃଦ୍‌‌ରୋଧ ହେବାର ଆଶଙ୍କା ଥିବାରୁ ହୃଦ୍‌ରୋଗରେ ଏହାର ବ୍ୟବହାର ସୁପାରିଶ କରାଯାଏ ନାହିଁ। ସ୍ତନ୍ୟପାନ ସମୟରେ ବ୍ୟବହାର ଶିଶୁ ପାଇଁ ସୁରକ୍ଷିତ ବୋଲି ବିଶ୍ୱାସ କରାଯାଏ  ଡମ‌ପେରିଡନ ହେଉଛି ଏକ ପାରିପାର୍ଶ୍ୱିକ ଚୟନ‌କାରୀ ଡୋପାମାଇନ୍ ଡି୨ ରିସେପ୍ଟର ବିରୋଧୀ ଔଷଧ  ୧୯୭୪ ମସିହାରେ ଜନସେନ ଫାର୍ମାସିଉଟିକା ଏହାକୁ ବିକଶିତ କରିଥିଲେ  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏନଏଚଏସ  ର ଯୋଗାଣ ବାବଦ ପ୍ରାୟ ୩ ପାଉଣ୍ଡ ଖର୍ଚ୍ଚ ହୁଏ  ଅନେକ ଦେଶରେ ଉପଲବ୍ଧ ଥିବାବେଳେ ଏହା କେବଳ ଯୁକ୍ତରାଷ୍ଟ୍ରରେ ଗୁରୁତର ପାକସ୍ଥଳୀ-ଅନ୍ତନାଳୀ ଗତିଶୀଳତା ବ୍ୟାଧି ପାଇଁ ବ୍ୟବ‌ହାର କରାଯାଏ ଯାହା ଅନ୍ୟ କୌଣସି ଚିକିତ୍ସାର ଉପଶନ ହୋଇନଥାଏ
ଛାଞ୍ଚ: ଏକ ଭାରତୀୟ - ବାଣିଜ୍ୟିକ ୱେବ୍ସାଇଟ ଓ ଏହାର ମୁଖ୍ୟ କର୍ଜ୍ୟାଳୟ ନୂଆ ଦିଲ୍ଲୀ ନିକଟସ୍ଥ ନଇଡାଠାରେ ଅବସ୍ଥିତ । ଏହାର ଆରମ୍ଭ 2010 ମସିହାରେ ହେଇଥିଲା ଓ ଭାରତୀୟ ଅର୍ଥ କାରବାର ସହ ସାମିଲ ହେଲା । ଫ୍ଲିପକାର୍ଟ , ଆମାଜନ .କମ , ସ୍ନାପ ଡିଳ ପରି ଏହା ମଧ୍ୟ ଅନଲାଇନ ଜରିଆରେ ବାଣିଜ୍ୟିକ , ବିଲ ଭୁଗତାନ , ମୋବାଇଲ ରିଚାର୍ଜ ଆଦି ଆରମ୍ଭ କରିଥିଲା । ଏହା ସହ ସିନେମା ଟିକେଟ , ବସ , ଟ୍ରେନ ଟିକେଟ , ବିମାନ ଟିକେଟ ମଧ୍ୟ ଏହା ଜରିଆରେ କରିହୁଏ । ପ୍ରଚ୍ଛଦ ର ପୂର୍ଣ ନାମ ବା ମୋବାଇଲ ଜରିଆରେ ଅର୍ଥ ଭରଣା ବ୍ୟବସ୍ଥା । ଏହା ମୋବାଇଲର ଆଣ୍ଡ୍ରୋଇଡ ବା ବା କମ୍ପ୍ୟୁଟରର ୱିଣ୍ଡୋ ପ୍ଲାଟଫର୍ମ ଜରିଆରେ ବ୍ଯବହ୍ରୁତ ହେଇପାରେ । 2014 ମସିହାରେ ଏହା  " ,"  ନାମକ ଅନଲାଇନ ବା ମୋବାଇଲଦ୍ୱାରା ଅର୍ଥ ପ୍ରେରଣ ବ୍ୟବସ୍ଥା ଆରମ୍ଭ କରିଥିଲା । ଏଥିରେ 100 ମିଲିୟନ ରହିବା ସହ ଏହାର ଆପ୍ଲିକେସନକୁ 10 ମିଲିୟନ ଲୋକ ଡାଉନଲୋଡ କରିଛନ୍ତି । ଏହି କ୍ଷେତ୍ରରେ ଏହା ଭାରତରେ ଅଗ୍ରଣୀ ରହିଛି। ଅର୍ଥ ବ୍ୟବସ୍ଥା ମାର୍ଚ 2015ରେ ଉଦ୍ୟୋଗପତି ରତନ ଟାଟା ଏଥିରେ ନିଜସ୍ୱ ଅର୍ଥ ଲଗାଣ କରିଛନ୍ତି । ସେହି ମାସରେ ଚୀନର ଆଳିବାବା କମ୍ପାନୀ ଏଥିରେ 575 ମିଲିୟନ ଡଲାର ଅର୍ଥ ବିନିଯୋଗ କରିଛି । , ଏହାଦ୍ୱାରା ଆର୍ଟ ଫାଇନାନ୍ସ ଗ୍ରୁପ ଏହାର 25% ଅଂଶଧନର ମାଲିକ ରହିଛି । . ବେଙ୍କରୁ 300 କୋଟି ତାଙ୍କର ରୁଣ କାର୍ଯ୍ୟକାରୀ ଅର୍ଥ ପାଇଁ କରିଛି । ଅଂଶୀଦାର ଏହି ଆପ୍ଲିକେସନ ଜରିଆରେ ଗ୍ରାହକମାନେ ବିଭିନ୍ନ ଟିକେଟ ସହ ବିଲ ଭୁଗତାନ ମୋବାଇଲ ଜରିଆରେ ସହଜରେ କରିଥାନ୍ତି । ଏହା ସାହାଯ୍ୟରେ ପେଟ୍ରୋଲ ବା ଡିଜେଲ ମଧ୍ୟ କିନା ଯାଇ ପାରେ । . ବିଭିନ୍ନ ସିନେମା ଘର ସହ ଏହାର ବୁଝାମଣାଦ୍ୱାରା ସିନେମା ଟିକେଟ ମଧ୍ୟ ଏହାଦ୍ୱାରା କିଣି ହୁଏ . ଅର୍ଥ ପ୍ରଦାନ କାରୀ ବେଙ୍କ 2015 ମସିହାରେ ସଂସ୍ଥା ଭାରତୀୟ ରିଜର୍ଭ ବେଙ୍କଠାରୁ ଭରତର ପ୍ରଥମ ଅର୍ଥପ୍ରେରଣ କରି ବେଙ୍କ ଗଠନ ପାଇଁ ଲାଇସେନ୍ସ ପ୍ରାପ୍ତ ହେଇଛି । ଏହା ତାହାର ବର୍ତ୍ତମାନ ଗ୍ରାହକ ମାନଙ୍କୁ ନେଇ କାର୍ଡ ସହ ସଞ୍ଚୟ ଖାତା , ଅଲାଇନ ଅର୍ଥ ବିନିଯୋଗ ଆଦି ବ୍ୟବସ୍ଥା କରିବା ସହ ନୋଟ ବିହୀନ ଅର୍ଥ କାରବାରକୁ ଅଗ୍ରାଧିକାର ଦେବ । ଏହା ର ଏକ ସ୍ୱତନ୍ତ୍ର କମ୍ପାନୀ ହିସାବରେ ରହିବା ଓ ଏଥିରେ ପ୍ରତିଷ୍ଠାତା ବିଜଯ ଶଙ୍କର ଶର୍ମାଙ୍କ 51 % ଅଂଶ ଧନ ସହ 97 ର 39% ଓ ବାକି 10% ସହଯୋଗୀ କମ୍ପାନୀର ରହିବ । ର ସ୍ୱତନ୍ତ୍ର ସୁବିଧା ସବୁ ଅନ୍ୟ ସାଇଟ ଜରିଆରେ ଅନଲାଇନ ବେଙ୍କିଙ୍ଗଦ୍ୱାରା କିନା ବିକା ବା ବିଲ ଭୁଗତାନ ଓ ରିଚାର୍ଜ କରିହାଉଥିଲେ ମଧ୍ୟ ଜରିଆରେ ଗ୍ରାହକମାନେ ସ୍ୱତନ୍ତ୍ର ସୁବିଧା ସବୁ ପାଇ ଥାନ୍ତି । ଯଦି କିଛିକାରଣବଶତଃ ଅର୍ଥ ଜମା ହେଇନପାରିଲେ ତାହା ତୁରନ୍ତ କୁ ଫେରସ୍ତ ଆସିଥାଏ ଯାହା ବେଙ୍କଦ୍ୱାରା ଜମା ହେଇଥିବା କ୍ଷେତ୍ରରେ କିଛି ଦିନାଲାଗିଥାଏ । ପୁନଶ୍ଚ ଜରିଆରେ କିନା କିଣିରେ ଅନେକ କ୍ଷେତ୍ରରେ ତରଫରୁ ବା ଅର୍ଥ ଫେରସ୍ତ ବ୍ୟବସ୍ଥାଦ୍ୱାରା ଗ୍ରାହକମାନେ ପ୍ରଦାନ କରିଥିବା ଅର୍ଥର କିଛି ପ୍ରତିଶତ ଫେରସ୍ତ ପାଇ ଥାନ୍ତି । ବିଲ ଭୁଗତାନ ପାଇଁ ଭାରତ ବିଲ ଭୁଗତାନ ବ୍ୟବସ୍ଥାଦ୍ୱାରା ସ୍ୱୀକୃତ । ଆଧାର ପୁନଶ୍ଚ ପଠନ  " 400 " . 22 ମାର୍ଚ୍ଚ 2014. ,  (19 ଡିସେମ୍ବର 2014).  " , " .  (25 ମାର୍ଚ୍ଚ 2015).  " 16" . { }:      " " . 13 ମାର୍ଚ୍ଚ 2015.  (17 ମାର୍ଚ୍ଚ 2015).  " " . { }:  1
ଶେଫାଳୀ ନାୟକ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ପରିବାର ଓଡ଼ିଆ କଥାଚିତ୍ର ନିର୍ଦ୍ଦେଶକ ଓ ସଂପାଦକ ବିଶ୍ୱନାଥ ନାୟକ ତାଙ୍କ ପତି ।
ତାନ୍ୟା ଦୁବାଶ  (ଜନ୍ମ ୧୯୬୮) ଜଣେ ଭାରତୀୟ ବ୍ୟବସାୟୀ, ଗୋଦ୍ରେଜ ଗ୍ରୁପର କାର୍ଯ୍ୟନିର୍ବାହୀ ନିର୍ଦ୍ଦେଶକ ତଥା ମୁଖ୍ୟ ବ୍ରାଣ୍ଡ ଅଫିସର, ଏବଂ ୨୦୦୮ ମସିହାରେ ଗୋଦ୍ରେଜ ମାଷ୍ଟରବ୍ରାଣ୍ଡ କୌଶଳର ରିବ୍ରାଣ୍ଡିଂ ବ୍ୟାୟାମ ପାଇଁ ଦାୟିତ୍ୱ ଗ୍ରହଣ କରିଥିଲେ  । ସେ ଗୋଦ୍ରେଜ ଇଣ୍ଡଷ୍ଟ୍ରିଜ ଲିମିଟେଡ ଏବଂ ଗୋଦ୍ରେଜ ଆଗ୍ରୋଭେଟ ଲିମିଟେଡ ବୋର୍ଡରେ କାର୍ଯ୍ୟରତ ଅଟନ୍ତି । ସେ ଭାରତୀ ମହିଳା ବ୍ୟାଙ୍କର ବୋର୍ଡ ସଦସ୍ୟ ଏବଂ ବ୍ରାଉନ ବିଶ୍ୱବିଦ୍ୟାଳୟର ଟ୍ରଷ୍ଟି ଥିଲେ । ସେ ଶିଳ୍ପପତି ଆଦି ବୁର୍ଜୋରଜୀ ଗୋଦ୍ରେଜ ବଡ ଝିଅ ଅଟନ୍ତି । ଶିକ୍ଷା ତାନ୍ୟା ବ୍ରାଉନ ୟୁନିଭରସିଟିରୁ ଅର୍ଥନୀତି ଏବଂ ରାଜନୈତିକ ବିଜ୍ଞାନରେ ଉଚ୍ଚ ଶିକ୍ଷା ଏବଂ ହାର୍ଭାର୍ଡ ବିଜନେସ ସ୍କୁଲରୁ ବ୍ୟବସାୟ ପରିଚାଳନାରେ ଶିକ୍ଷା ପ୍ରାପ୍ତ କରିଥିଲେ । ୨୦୦୮ ମସିହାରେ, ସେ ବିଶ୍ୱ ଅର୍ଥନୈତିକ ଫୋରମଦ୍ୱାରା ୟଙ୍ଗ ଗ୍ଲୋବାଲ ଲିଡର ଭାବରେ ମାନ୍ୟତା ପାଇଲେ । ସେ ବ୍ରାଉନ ୟୁନିଭରସିଟିର ଟ୍ରଷ୍ଟି ଏବଂ ବ୍ରାଉନ-ଇଣ୍ଡିଆ ପରାମର୍ଶଦାତା ପରିଷଦର ସଦସ୍ୟ ମଧ୍ୟ ଅଟନ୍ତି । ବୃତ୍ତି ତାନ୍ୟା ଗୋଦ୍ରେଜ ଇଣ୍ଡଷ୍ଟ୍ରିଜ ଲିମିଟେଡର ମୁଖ୍ୟ ବ୍ରାଣ୍ଡ ଅଫିସର ଭାବରେ କାର୍ଯ୍ୟ କରନ୍ତି । ସେ ଏହା ପୂର୍ବରୁ ଗୋଦ୍ରେଜ ଇଣ୍ଡଷ୍ଟ୍ରିଜ ଲିମିଟେଡର ମାର୍କେଟିଂ ନିର୍ଦ୍ଦେଶକ ତଥା ଗୋଦ୍ରେଜ ଇଣ୍ଡଷ୍ଟ୍ରିଜ୍ ଲିମିଟେଡ୍ ପାଇଁ ମାର୍କେଟିଂ ସଭାପତି ଭାବରେ କାର୍ଯ୍ୟ କରିଛନ୍ତି । ସେ ଗୋଦ୍ରେଜ ଇଣ୍ଡଷ୍ଟ୍ରିଜ ଲିମିଟେଡ, ଗୋଦ୍ରେଜ କଞ୍ଜ୍ୟୁମର ପ୍ରଡକ୍ଟ ଲିମିଟେଡ ଏବଂ ଗୋଦ୍ରେଜ ଆଗ୍ରୋଭେଟ ଲିମିଟେଡ ଏବଂ ଗୋଦ୍ରେଜ ଫାଇନାନ୍ସ ଲିମିଟେଡର ନିର୍ଦ୍ଦେଶକ ଅଟନ୍ତି । ଅନ୍ୟ ବୋର୍ଡ ଏବଂ କମିଟି ୨୦୧୨ରୁ ୨୦୧୮ ମସିହା ମଧ୍ୟରେ ଦୁବାଶ ବ୍ରାଉନ ୟୁନିଭରସିଟିର ଟ୍ରଷ୍ଟି ଥିଲେ । ସେ ବ୍ରାଉନ ଇଣ୍ଡିଆ ପରାମର୍ଶଦାତା ପରିଷଦର ସଦସ୍ୟ ଅଟନ୍ତି ଏବଂ ୱାଟସନ ଇନଷ୍ଟିଚ୍ୟୁଟ ବୋର୍ଡର ତଦାରଖ ବୋର୍ଡରେ ମଧ୍ୟ ଅଛନ୍ତି । ନଭେମ୍ବର ୨୦୧୩ରୁ ମେ ୨୦୧୫ ମସିହା ମଧ୍ୟରେ ଭାରତ ମହିଳା ବ୍ୟାଙ୍କର ବୋର୍ଡରେ ଦୁବାଶ ସଦସ୍ୟ ଥିଲେ । ସେ ଗ୍ରାହକ ମୂଲ୍ୟ ଫାଉଣ୍ଡେସନ, ଭାରତ ଏବଂ ଭାରତ @75 ବୋର୍ଡରେ କାର୍ଯ୍ୟ କରନ୍ତି ।
ଫର୍ମୋଟେରୋଲ, ଅନ୍ୟ ନାମ ଇଫର୍ମୋଟରୋଲ ଏକ ଔଷଧ ଯାହା ଆଜମା ଏବଂ କ୍ରନିକ ଅବଷ୍ଟ୍ରକ୍ଟିଭ ଫୁସଫୁସ ରୋଗର   ଦୀର୍ଘକାଳୀନ ପରିଚାଳନାରେ ବ୍ୟବ‌ହାର କରାଯାଏ । ଏହାକୁ ପ୍ରଶ୍ୱାସ ସାହାଯ୍ୟରେ ଫୁସଫୁସକୁ ନିଆଯାଏ । ପୂର୍ଣ୍ଣ ପ୍ରଭାବ ମିଳିବା ପାଇଁ ପ୍ରାୟ ୨ ଘଣ୍ଟା ଲାଗିଥାଏ ଏବଂ ପ୍ରାୟ ୧୨ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଶୋଇବାରେ ଅସୁବିଧା, ଅଇ, ଏବଂ ଗଳା ପ୍ରଦାହ ଅନ୍ତର୍ଭୁକ୍ତ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ବ୍ରଙ୍କୋସ୍ପାଜ୍ମ, ଆନାଫିଲାକ୍ସିସ୍ ଏବଂ କ୍ୟୁଟି ବିସ୍ତାର ହୋଇପାରେ । ଆଜମା ରୋଗରେ ଯଦି ପ୍ରଶ୍ୱାସପ୍ରାପ୍ତ ଷ୍ଟିରଏଡ ବିନା ବ୍ୟବହୃତ ହେଲେ ମୃତ୍ୟୁ ଆଶଙ୍କା ବଡ଼ିଯାଇପାରେ । ଗର୍ଭାବସ୍ଥାରେ ବ୍ୟବହାର କଲେ ଅସ୍ପଷ୍ଟ ସୁରକ୍ଷା ଅଟେ । ଏହା ଏକ ଦୀର୍ଘ କାର୍ଯ୍ୟକାରୀ ୨ ଆଗୋନିଷ୍ଟ   ଅଟେ । ୧୯୭୨ ମସିହାରେ ଫର୍ମୋଟେରୋଲ ପେଟେଣ୍ଟ ହୋଇଥିଲା ଏବଂ ୧୯୮୮ରେ ଡାକ୍ତରୀ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ପ୍ରତି ମାସରେ ପ୍ରାୟ ୧୨ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୮୫ ଡଲାର ଅଟେ । ଏହା ବୁଡେସୋନାଇଡ/ଫର୍ମୋଟେରୋଲ ଏବଂ ମୋମେଟାସୋନ/ଫର୍ମୋଟେରୋଲ ସ‌ହିତ ମିଳିତ ଭାବରେ ଉପଲବ୍ଧ ।
କେସାରିଆ , ଭାରତୀୟ ରାଜ୍ୟ ବିହାରର ପୂର୍ବ ଚମ୍ପାରନ ଜିଲ୍ଲାର ଏକ ସହର ।ଏହା ଜାତୀୟ ରାଜପଥ 28 ଉପରେ ଥିବା ରାମପୁର ଖଜୁରିଆ ନିକଟରେ ଅବସ୍ଥିତ । ଏଠାରେ ମୌର୍ଯ୍ୟ ସମ୍ରାଟ ଅଶୋକ ଏକ ସ୍ତୂପ ନିର୍ମାଣ କରିଥିଲେ । ଇତିହାସ ଓ ବୌଦ୍ଧ କୀର୍ତ୍ତି ପ୍ରାଚୀନ କାଳରେ କେସାରିଆର ନାମ କେଶପୁଟ୍ଟା ଥିଲା । ଏହା କଲମାମାନଙ୍କଦ୍ୱାରା ଶାସିତ ଏକ ଗଣତନ୍ତ୍ର ଥିଲା । ପରେ ଏହା କୋଶଳର ଶାସକ ମାନଙ୍କଦ୍ୱାରା ଅଧିକୃତ ହେଇଥିଲା । କୁହା ଯାଏ ବୁଦ୍ଧ ଦିବ୍ୟଜ୍ଞାନ ପାଇବା ଆଗରୁ ତାଙ୍କର ଶିକ୍ଷକ ଥିବା ଅଲାରା କଲମ ଏହି ସହରରେ ରହୁଥିଲେ । ବୁଦ୍ଧ ଙ୍କର ଏହି ସହର ସହ ସମ୍ବନ୍ଧ ମଧ୍ୟ ଥିଲା । ଜାତକ କଥା ଅନୁସାରେ ବୁଦ୍ଧ ତାଙ୍କର ପୂର୍ବ ଜନ୍ମରେ ଏହି ଅଞ୍ଚଳର ଶାସକ ଥିଲେ । ବୁଦ୍ଧ ଦିବ୍ୟ ଜ୍ଞାନ ପ୍ରାପ୍ତ ହେଲା ପରେ ଏହି ସ୍ଥାନକୁ ଆସି ତାଙ୍କର ଏକ ବହୁ ଉପଯୋଗୀ ଶିକ୍ଷା ଦେଇଥିଲେ । ସେହି ସୂତ୍ରକୁ କେଶପୁତ୍ତୀୟ ଶୁତ୍ତା ବା କାଲାମ ଶୁତ୍ତା କୁହାଯାଇଥାଏ । ଏଠାରେ ରହିଥିବା ସ୍ତୂପ ଭଗବାନ ବୁଦ୍ଧଙ୍କ ସମ୍ମାନାର୍ଥେ ସେ ଅନେକ ଦିନ ପରଭ୍ରମଣ କଳା ପରେ ଯେଉଁ ସ୍ଥାନରେ ନିର୍ବାଣ ପ୍ରାପ୍ତ ହେଇଥିଲେ ସେହି ସ୍ଥାନରେ ନିର୍ମିତ ହେଇଥିଲା ବୋଲି କୁହାଯାଏ । ଏହା ପ୍ରଥମେ ଏକ ମୃତ୍ତିକା ନିର୍ମିତ ସ୍ତୂପ ଥିଲା । ତାହାକୁ ପରେ ମୌର୍ଯ୍ୟ , ଶ୍ରୁଙ୍ଗ ଓ କୁଶାଣ ମାନଙ୍କ ଶାସନ ଯୁଗରେ ପୁନର ନିର୍ମାଣ କରାଯାଇଥିଲା । ପରିବ୍ରାଜକ ହୁଏନ ସାଙ୍ଗ ଏହି ସ୍ତୂପ ବିଷୟରେ ତାଙ୍କର ଭ୍ରମଣ କାହାଣୀରେ ଉଲ୍ଲେଖ କରିଛନ୍ତି । 1998 ମସିହାରେ ଖନନ ସମୟରେ ଏହି ସ୍ତୂପ ନିକଟସ୍ଥ ଅଞ୍ଚଳରୁ ଅନେକ ଇସ୍ଲାମିକ ମୁଦ୍ରା , ଶର , ତମର ଓ ଟେରାକୋଟ୍ଟା ଦ୍ରବ୍ଯ । ମୃତ୍ତିକା ନିର୍ମିତ ଲେମ୍ପ ସବୁ ମିଳିଥିଲା ବୁଦ୍ଧଙ୍କ ଅନେକ ପ୍ରତିକୃତି ମଧ୍ୟ ମିଳିଥିବାର ଜଣାଜାଏ । କେସାରିଆ ସ୍ତୂପ 1958 ମସିହାର ଖନନ ସମୟରେ ଏହି ସ୍ତୂପ ଅବିଷ୍କୃତ ହେଇଥିଲା । ଏହା 200ରୁ 750 ମସିହା ଭିତରେ ନିର୍ମିତ ହେଇଥିବା କୁହାଯାଇଥାଏ । ରାଜା ଚକ୍ରବର୍ତୀଙ୍କ କାଳରେ ନିର୍ମିତ ହେଇଥିବାର ଅନୁମାନ କରା ଯାଏ । ବିରାଟ ରାମାୟଣ ମନ୍ଦିର କେସାରିଆଠାରେ ରେ ଏକ ବିଶାଳ କାୟ ରାମାୟଣ ମନ୍ଦିର ନିର୍ମାଣର ପରିକଳ୍ପନା କରା ଯାଇ କାର୍ଯ୍ୟକାରୀ ହେବାକୁ ଯାଉଛି । ଏଥିପାଇଁ 2012 ମସିହାରେ 500 କୋଟି ଟଙ୍କାର ଅଟାକଳ କରାଯାଇଥିଲା । . ସମ୍ପୂର୍ଣ୍ଣ ହେଲେ ଏହା ବିଶ୍ୱର ସର୍ବବୃହତ ଧାର୍ମିକ ସ୍ଥାପତ୍ୟ ହେବ ବୋଲି କୁହାଯାଏ । କମ୍ବୋଡିଆର ଅଂକୋର ୱାଟ ବର୍ତ୍ତମାନ 215 ଫୁଟ ଉଛର ସର୍ବବୃହତ ମନ୍ଦିର ରହିଛି । ରାମାୟଣ ମନ୍ଦିର ତାହାର ଦ୍ୱିଗୁଣ ହେବାର କୁହାଯାଏ ।
ହ୍ୟୁମ୍ୟାନ ପାପିଲୋମା ଭୁତାଣୁ  (ଏଚପିଭି) ଟିକା ଏକ ପ୍ରକାର ଟିକା ଯାହା କେତେକ ପ୍ରକାର ହ୍ୟୁମ୍ୟାନ ପାପିଲୋମା ଭୁତାଣୁ ସଂକ୍ରମଣକୁ ପ୍ରତିରୋଧ କରେ  । ମିଳୁଥିବା ଟିକା ୨ ବା ୪ ବା ୯ ପ୍ରକାର ଏଚପିଭି ବିରୁଦ୍ଧରେ ସୁରକ୍ଷା ପ୍ରଦାନ କରେ । ସବୁ ପ୍ରକାର ଟିକା ଅତି କମ୍‌ରେ ଏଚପିଭି ୧୬ ଓ ୧୮ ବିରୁଦ୍ଧରେ ସୁରକ୍ଷା ପ୍ରଦାନ କରେ ଯେହେତୁ ଏହି ଦୁଇ ପ୍ରକାର ଭୁତାଣୁ ଜରାୟୁ ଗ୍ରୀବା କର୍କଟ ରୋଗ ସଙ୍କଟର କାରଣ ହୋଇପାରେ । ଏହି ଟିକା ଯୋଗୁ ୭୦ % ଜରାୟୁ ଗ୍ରୀବା କର୍କଟ, ୮୦% ମଳାଶୟ କର୍କଟ, ୬୦ % ଯୋନୀପଥ କର୍କଟ, ୪୦ % ମହିଳା ଯୋନୀ କର୍କଟ ଓ ସମ୍ଭବତଃ କେତେକ ମୁଖ କର୍କଟ ରୋଗରୁ ସୁରକ୍ଷା ମିଳେ । ଅଧିକନ୍ତୁ ଏଚପିଭି ୪ ଓ ୯ ଟିକା ଯୋଗୁ ଯୋନୀ ୱାର୍ଟରୁ ସୁରକ୍ଷା ମିଳେ । ରୁଟିନ ଟିକାକରଣ ସ‌ହିତ ଏଚପିଭି ଟିକା ସବୁ ସକ୍ଷମ ଦେଶରେ ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ପରାମର୍ଶ ଦେଉଛି । ବୟସ ଅନୁପାତରେ ଦୁଇ ବା ତିନି ଡୋଜ ଟିକା ଦେବା ଆବଶ୍ୟକ । ଝିଅମାନଙ୍କୁ ୯ରୁ ୧୩ ବର୍ଷ ବୟସ ମଧ୍ୟରେ ଟିକା ଦେବା କଥା । ଏହି ଟିକା ଅତି କମ୍‌ରେ ୮ ବର୍ଷ ସୁରକ୍ଷା ଦିଏ । ଟିକା ନେବା ପରେ ମଧ୍ୟ ଜରାୟୁଗ୍ରାବା କର୍କଟ ସ୍କ୍ରୀନିଙ୍ଗ   କରିବା ଆବଶ୍ୟକ । ଥରେ ସଂକ୍ରମିତ ହୋଇସାରିଲା ପରେ ଟିକା ଦେଲେ ଅକାମୀ ହୋଇଯାଏ । ଏଚପିଭି ଟିକା ବ‌ହୁତ ନିରାପଦ । ଇଞ୍ଜେକସନ ସ୍ଥାନରେ ୮୦ % ଲୋକଙ୍କର କଷ୍ଟ ହୁଏ । ସେହି ସ୍ଥାନଟି ଫୁଲିଯାଇପାରେ, ଲାଲ ଦେଖାଯାଏ ଓ ଜ୍ୱର ହୋଇପାରେ । ଗୁଲେନ-ବାରେ ସିଣ୍ଡ୍ରୋମ ସ‌ହିତ କୌଣସି ଲିଙ୍କ ମିଳିନାହିଁ । ପ୍ରଥମ ଏଚପିଭି ଟିକା ସନ ୨୦୦୬ରେ ମିଳିଲା । ସନ ୨୦୧୪ ସୁଦ୍ଧା ୫୮ଟି ଦେଶ ଏହାକୁ ରୁଟିନ ଭାବରେ ଦେଉଛନ୍ତି ବିଶେଷତଃ ଝିଅମାନଙ୍କୁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଡୋଜ ପିଛା ୪୭ ଆମେରିକୀୟ ଡଲାର ଥିଲା । ଆମେରିକାରେ ଏହାର ମୂଲ୍ୟ ୨୦୦ ଡଲାର ଅପେକ୍ଷା ଅଧିକ । ବିକାଶଶୀଳ ଦେଶମାନଙ୍କରେ ଏହା ଲାଭଜନ‌କ ହୁଏ ।